url: =Christmas lungzuan ~ Deih Tung :: ZOMI DAILY\nChristmas lungzuan ~ Deih Tung\nposted on 9 December 2013 at 12:10 pm Lomkholna: Article, Biakna, Christmas, Deihtung\nVan a sangbel na ah Pasian minthang ta hen. Leitung a deih mite tung ah nopna om ta hen. Leitung bup ah mi khem peuh in Christmas pen ki muak tek hi. Lungdam bawl kuan ciang in muh na khem peuh Christmas tree tawh ki dim a, meitang tawh tezih ziah a hih man in ih lungsim khat nop cihtak in nuam pong hi.Christian te sung ah pawi thupi penpen khat in a ki ciam teh pen Chistmas a hihi. Mun khem peuh ah Christian tawh Christian lo tawh a ki bang in Merry Christmas ki ci in inn leh lampi mun tuam tuam te a etlawm thei pen in ki zem hi.\nKa neu lai hun ka phawk hi. December kha hong tun tak in khangno te in sangtuah sim in singtum ki pua a, lungdam bawl zanhak ciang a singcih ding ci in singtum ki pua hi. Khang no makai zaw deuh te in Biakinn a hoih thei pen in zem uh hi. Nitak sim in lungdam bawl zan vakla ding ki sin a, lawm leh gual te tawh nuam ki samah mah hi. Zan ki vak a, Hih inn ah Zeisu suah lungdam na thupha hong tung ta hen ci in ki awngziah ziah hi Van a sangbel na ah Pasian mingthang ta hen, Leitung a deih mite tung ah nop na om ta hen ci in ki awngziah ziah a, Zeisu min tawh nuam tak tak ei ci in ki awngziah ziah hi. A neizaw deuh te in niangtui, an a hi zong in hong vak uh a, nuam kisa mah mah hi. Inntek te in lungdam tak in sum a hi zong, an a hi zong in hong piak te uh pen ki khol a, lungdam bawl a zat ding in ki koih hi.\nMihau te leh gam minthang te ah Biak innpen a hoih thei pen in ki zem a, et lawm mah mah hi. A hi zong in Zogam ah biak inn sung zep na ding na san ki nei zo pha lo a, pawlpi sum neih sun sun pan in ki eu khia thiam hi. Biak inn pen Nahtang kung, Taakteh, Phuitong pak cih bang peuh tawh ki zem a, sum bei lo thei thei in ki zem gawp pong hi.\nLungdam bawl ding ciang in ankuang um khop na ki nei den a, meh ding a om loh luak ciang papi pawl khat gamvak uh a, sa peuh va beng ta zen uh hi. Sa amat zawh loh uh ciang in ankam leh besan tawh lungdam bawl an kuang ki um a, lim ki sa lua mah mah lel hi.\nGam dang ah December kha a ki pat nak leh lungdam bawl la ki hong ziah ziah pah a, mun khem peuh ki zem zihziah hi. Merry Christmas ci in sai thu pi te, mun thu pi te ki zeem a, pawl khat te bang pen Christian a hih loh uh hang in nak lawp lua mah mah uh hi. Nasem pawl khat te ciang in ki off thei lo a, naki sem in ki lungleng mah mah hi. Banghang hiam cih leh Holiday te ah mi nuam sa uh a, hun awngzangh ziah ziah uh a hih manin nasem pawl khat in hun ki ngah lo in ki gim lawh dik dek hi.\nGam dang ah lungdam bawl pen Beer, Zuu tawh ki dawn a, gual nop na in ki nei hi.Gam minthang te ah lungdam bawl ciang in innsung van a thak, puan thak leh na khem peuh a thak in a lei tam pi om hi. Pawlkhat te bang pen Lungdambawl ciang beer, zuu tawh nuamsa in Merry Christmas ci in awngziah ziah uh hi. A taktak in a lungsim vuah bangmah om lo a, sum neih man leh Holiday ngah man in a lungdam pawl khat zong om hi.\nMi tam pi tak tawh a bawl a om bang in , innkuan khat bek in abawl zong om a, khat guak in a bawl zong om hi. Bangbang in ih bawl zong ih lungsim ah hongsuak Zeisuak ih muak ding kisam hi.\nLungdam bawl letsong in bangteng pia ding na hiam? Itna,deihsak na, ei tung ah hong khial te a mawh na uh maisak na, mai tai na, cidam na, gual zawh na…cih te ki piak ding a hi hi.\nHongsuak Zeisu in hauhna, dam na, gualzawh na, minthan na,…te a hih man in ih kisap khem peuh a ki cingna a hihi. Ih zawngna te pan in ih hauh nading, ih dam loh nate pan in ihdam na ding, ih guallehna te pan in ih gualzawh nading, minsiat na pan minthan na ah hongkalsuan pih ding pa a hih man in muaktak a lungdam tak hi.\nAzenzen in Topa Zeisu hong pai lo in hi leh ih nuntak na pen ngaihsut ngam ding zong hi lo hi. Ihnuntak na in a mawkna hi ding a, tawntung sihna a ding in a nungta te ih hi ding hi.Tua bek hi lo a ihnuntak na in man nei lo in khiatna khat zong nei lo ding hi.\nA thuman Phalbi ka phawk hi. Lungdam bawl ciang lawm leh gual teng tawh gualnop khop hun ka phawk hi. An lim pen meh lim pen a hih loh hang in an kuang um khop zih ziah hun ka phawk hi. Letsong ki hawm a, a tawm man thei thei ih ki piak hang in a ki nuam mah mah hun ka phawk hi.\nZeisu hong suah man in leitung lungdam hen.Leitung a deih mi te tung ah nopna om ta hen a cih mah bang in Zeisu a deih, a sang mi khem peuh tung ah tu leh a tawn tung in nopna thu pha omtawn tung ta hen. Deih Tung\nPrevious: Takkheh Zomi (Part 2) ~ David Tuang\nNext: Christmas hunsungah ngaihsut ding thu pawlkhat


timestamp: atn

url: =Tuition honna, Letsong piakna leh Pilsin saang sinna :: ZOMI DAILY\nposted on 26 June 2020 at 12:19 am Lomkholna: Article, Education\nKawlgam ah tuition aki cih ciangin sangkah hun khengval ah atuam in hun pia in sinna acihna ahi hi. Frontier Myanmar ten Tuition sinsakna pen tuni dong sumnak hoih khatin na gen uh hi. Tuition honna pen kawlgam akipan gam atam zaw ten kumpi phalna tawh asem uh hilo hi ci-in ciamteh uh hi. Ahi zongin kawlgam adingin pilsin saang sinna sang (University) ah tuition kikah bek thamloh in lamet khat nei in sia/mah te letsong tawh a kithoihna kimu thei hi.\nTua ahih manin bang hangin sang ah tuition leh letsong piakna om ahi hiam? Tua te hangin sang naupang te in bangzah phattuampih uh ahi hiam? Siatna bangzah piang sak hiam? Aphat tuampih taktak aom hiam cih te kan ding kisam hi. Hih thu kankhiatna lai pen Chin (zomi) atam zawte sang kahna, Kalay University bulphuh in tuition honna leh van letsong piakna hangin sang naupang ten asangkahna vuah aphat tuampihna uh leh a siatnate kankhiat ding ngimna tawh akibawl ahi hi.\nHih kankhiatna hangin a kimu khia thu te in anuai abang ahi hi. A khatna ah University sang ah tuition akihon theihna dinmun pen sang naupang ten alai on nading un sum khol in sia/mah te sam in lai kihilh sak uh hi cih kimu hi. Dotna adawng sang naupangte lak ah 61 % in tuition kahna hangin lai on ding lamet om zaw ci uh a, 58 % in bel sang naupang ten zong sia/mah te lai hilh dingin sam uh hi ci uh hi.\nA nihna ah tuition honna leh tuition kahna hangin sang naupangte gamtatsia sak hi cih kimu khia hi. Dotna adawng sang naupang te lakah 77 % in tuition kahna hangin sangkah hun atawm tuam banah tuition mun pawl khat ah laihuanna ah a kidong dingte bek a sin om hi aci zong om hi. Tua ban ah sia/mah te tuition ah lai a hilhna uh hangin a sang lai hilh ding uh pelh (absent) liang uh hi ci-in sang naupang 47 % in dawng uh hi.\nDotna adawng sang naupang 49 % ten bel tuition kahna hangin kipil tuam khol kei ci uh hi. Tua ahih manin sang naupang atam zaw ten tuition kah hoih hi acih uh hangin pilsin saang sinna (higher education) adingin aphattuamna taktak a om lohna kimu hi.\nAdang a kimu khia khat in sia/mah te tungah letsong, van apia sang naupang ten sia/mah te’ maipha mu zaw hi cih dotna adawng sang naupang 62 % in dawng uh hi. Tua ban ah laihuanna ah a kidong ding dotna te atheih nop man un khan (class) khat sunga om sang naupang ten amau sia/mah te tungah letsong pia uh a, a zenzen in letsong apia nuamlo sang naupang a om leh zawhthawh thu tawh pia sak teitei uh hi cih kimu khia hi. Dotna adawng sang naupang te lakah 45% ten sia/mah te letsong pia kei le ung lai kikia thei hi ci-in dawng uh hi.\nAhih hangin sang naupang atam zaw ten letsong, van piakna pen lai on nading tawh kisai kei ci uh hi. Sang naupang atam zaw ahi 74 % ten bel letsong piakna pen nasep hoih khat hi ci-in gen uh hi. Dotna adawng sang naupang alang val (32% , 31% in letsong piakna hangin aphat tuamna leh aphat tuam lohna ka thei kei uh ci) in letsong piakna pen sangah lai ong sinsak uh ciangin kilang mahmah hi ci a, 37 % in sang laisinna ah nawngkaina (suk khakna) om lo hi ci-in um uh hi.\nAtawpna ah thesis leh term paper abawl uh ciangin sia/mah te letsong, van khat pepeuh piak ding a kisapna kimu hi. Tua bek tham loh in Extra-reader (mundang, sangdang pan sang naupang te’ lai a sitsak dingin a kisam sia) a kici sia te zat ahi aciah akuanna, giahna a kipan anek adawn khempeuh sang naupang ten asiksak ban vuah khausung avak nopna khempeuh uh mawtaw sap sakin vakpih kawikawi ahihna kimu thei hi.\nThukhupna, pilna a kibehlap theih nadingin tuition kahna, zahtakna tawh sia/mah te letsong apia hilo in olno takin lai on nop man leh buaih ngah nop manin letsong apia uh ahihna hih kankhiatna pan in kimu thei hi. Tua banah sia/mah te leh sang naupang te adingin amau nasep leh ahihna uh daang sakin gamtat luheek a kipan pilna sinna dongah dongtang sak hi cih kimu hi.\nTua ahih manin tuni dongin a kizang tuition honna, tuition kahna leh letsong, van khat pepeuh piakna pen thuneite akipan pilna sin sang naupangte leh sia/mah ten gam leh minam itna tawh dal in langpan ding kisam hi. Note: Written by Salai Ngun San Aung, and translated by Langh Sian Khai.\nPrevious: ZNDP dinpihte (Khuaksilna)\nNext: Australia, Victorian Chief Health Officer pan nulepate zaksakna


url: =Zatui sutna phim ~ Dong Mung :: ZOMI DAILY\nposted on 16 May 2018 at 9:08 pm Lomkholna: Article, Dongmung\nMihing ganhingte i ci a nat ciang, damlohna khat i neih ciangin zatang ne-in zatui i kisun thei hi. Zatui kisut pen i natna a dam ding lunggulhna ahi hi. Ahi zongin zatui i kisut ciangin na mahmah a, i sa bit sitset mun khat zatui sutna phim tawh i kisun ek ahi hi. Na kisa mahmah in i mel bang kikhel zo hi.\nAhi zongin tua zatui sutna phim’ i pumpi, i ci i sa sunga hong lut a natna sangin i sunglam a natna a dam ding i deihna tawh i thuak teta hi.\nPawlkhatte sut khat in dam ziau thei a, pawlkhatte sut nih sut thum kisut kul thei hi.\nTua bangin zatui sutna phim tawh i kisut ciangin ei hong damlo sak, ei hong cina sak natna lungnote si in damna i ngah a, i maban zomin i kalsuan thei hi. I dam sit ciangin i tha hong hat a, tua thahatna tawh kalsuanin lawhcin gualzawhna i ngah hi.\nI nuntakna sungah zong Kha thu lam ah hita leh taksa thu lam ah hita leh khat veivei zatui sutna phim tawh i kidawt zekzek hun a om thei hi.\nIsrael mite in Pasian deihna bangin nungta zolo in, amau deihna bangin kalsuan in Topa Pasian a taisan ciangun Pasian in it lua ahih manin ama itna a theihcian theih nadingun kiim le paam a namdang, gamdang mite khutsungah saal in ahi zongin, galmat ahi zongin, gallelhna ahi zongin na thuaksak zelzel hi.\nTua bangin zatui sutna phim tawh dawtna thuakin haksatna a tuahna panun Pasian tungah a kiko uh ciangin Pasian in damna pia in na honkhia a, suahtakna pia hi.\nEite zong i nisim nuntakna sungah Topa in ama zia le tong, ama hong it hong angvanna i tel semsem nadingin khat veivei zatui sutna phim tawh hong dawt kiaukiau thei hi. Tua hun ciangin i siatna ding a deihna hilo zaw a, i dam siang nading a deihna na hizaw hi.\nBang hang hiam cih leh Topa in kong cihin-ah, mai lamah lametna note kong piakkik ding, na siatna ding uh hi loin na phattuamna ding uh geelna ka neihte kei bek in ka thei hi.\nI nuntak picing semsem in, muibun semsem a, mi thupi, mi muanhuai, mi manpha i suah theih nadingin haksatna, buaina, cihmawh dongtuahnate i tuak thei hi.\nHihte pen ei adingin zatui sutna phim ahi hi. Hih haksatna, buaina, cihmawh dongtuahna, guallelh maizumnate in i nuntakna hong puah toto uh-a, lawhcinna, matutna, picinna, daupaina, lungduaina, thuakzawh hatna hong guan hi.\nTua ahih manin na tuah na thuak thu le late in nang adingin zatui sutna phim tawh kibang hi-a, na dam siang sitset nading ahih manin na mahmah taseleh thuak teta inla, sut khat tawh dam siang pah sawm lel in..\n“Mi khempeuh in haksatna i tuah ding kisam hi. Banghanghiam cih leh tua haksatna in lungdam taka gualzawhna i ngah nadingin a kisam mahmah thu ahi hi.” A.P.J Abdul Kalam\nTua ahih manin i damlohna, i cinatna a dam theih nadingin kisutna zatui sutna phimte mudah loin limtak sangsiam ni. Tua zatui sutna phim hangin i sunga om natna lungnote si dinga, damna i ngah ding hi. Lungdam, Dong Mung\nPrevious: Malaysia gamsung ah June 01 ni akipan GST ki phiatmai tading\nNext: Myanmar gammi khatin Malaysia Police khat satliamgawp


url: =Na thukupna naita hi, na lungkim mahhiam? ~ Dong Mung :: ZOMI DAILY\nposted on 1 November 2018 at 8:54 pm Lomkholna: Dongmung, News\nTukum 2018 adingin i laibu gelh a zo kuan ihi ta-a, a tawpna lam a tung ihi ta hi.\n2018 laibupi sungah khenpi 12 om-a, tua sungah khenpi 10-na ciang a zokhin ihi ta hi. Hih i zawhsa KHENPI 10-na ciangciang bangci i lungkim lel hiam? I gelhnop thu le late i gelhkhia thei hiam? Khasiat muisiatna le thangpaihna bek tawh kidim laigual bekbek i gelh kha hiam? Kisikna le dahna tawh kidim laigualte i gelh kha hiam?\nEi a gelhte mahmah in i thangah hiam? A sim ding bang hileng i thangah zo taktak diam?\nSanggam aw, tukum 2018 adingin tu-in kha 10 bang hong bei hiziau hi. Tu-a abeisa kha 10 sung i nuntakna i lungngaih kik ciangin ei le ei zong thangah zolo, lungkim zolo, i gel bangin piangkhia khollo, dahna, bangmatna, lungkham sinkhamna bekbek in hong tuam, ci-in na lungkim zo kei lua kha hiam?\nNgaihsun kik mah dih ve! Na lungkham ni sangin na lungdam ni tamzaw a, na lawhsap ni sangnin na lawhcin ni tamzaw veve hi. Na dah ni sangin na nuam ni tamzaw a, na guallelh ni sangin na gualzawh ni tamzaw veve hi. Hiciang na tun’ theih nadingin Pasian hong angvanna hang bek mah hilo ahi hiam?\nI lungsim gelna bangin hong tangtun’ pah ziahziah loh hangin i gelna sangin a hoihzaw, a phazaw in Pasian in hong kalsuanpih veve hilo ahi hiam?\nA beisa kha 10 sunga i gelhsa KHENPI 10-te i thangah zawh keileh…Lungngai phadih ni.\n1). Ei gelkhialhna hangin i supna zong om ding…\n2). Ei kidoplohna hangin i thuak haksatna zong om ding…\n3). Ei pilvang loh manin i tuah buaina zong om ding…\n4). Ei ginatloh manin i tungah hong piang siatna zong om ding….\nTua ahih manin a beisate i puahphat kik theih nawnloh hangin, tua a beisa hunte tungtawn in pilna, ciimna, picinna in nei-a, a om lai KHENPI 2-te i lungkim bang lian, i thangah bang lian in gelhkhiat sawm ni…\nTu-a kipan in hanciam thasan in kalsuan peuhleng i thukhupna hong zaknop mahmah dinga, ei mahmah zong i lungkim in, Pasian min zong hong thang semsem ding hi.\nTakheh… Thasan in laimai thakte ah thu laigil le thu manphate gelhkhia ta ni… Lungdam, Dong Mung\nPrevious: Nupinu leh a tano\nNext: Hauhna leh Khansauna


url: = Tinaung Takluem 2 PETER 2\nLeilot Kamsang le A Manngawl Hilna\n1 Ahihang nidanglai mite sung ah leilot kamsang te om ngei hi, tasia bangma in, hong susia a maan ngawl hilna te hong keng ku uh a, amate i leii sia Topa zong nial in, amate tung ah manlangtak in siatsuana a thetpui leilot kamsang te note sung ah hong om tu hi.\n2 Taciang mi tampi in amate i a siatna lampi te zui tu uh a; amate hang in thuman lampi sia a pha ngawl in son tu uh hi.\n3 Duhopna hang in amate in a puatham kammal hoi te taw summetvawt na in hong nei tu uh hi: tu in amate thukhenna ni sia haisang ngawl tu a, taciang amate dan piak tu zong hai nawn ngawl tu hi.\n4 Banghangziam cile mawna a vawt vantungmi te sia Pathian in koithong ngawl hi, ahihang amate sia hell sung ah khiasuk in, thukhenna ni atu in koi a, khuazing thikkol sung ah ap hi;\n5 Tanglai leitung zong khe ngawl in, thutang suana thu a hil Noah te mihing liat bekma ngum a, Pathian he ngawl leitung mi theampo i tung ah tuipi liimsak hi;\n6 Sodom le Gomorrah khuapi te mawsak a, siatsua in vut le vai suaksak hi, amate zawkciang Pathian he ngawl te ngeina bang in a nungta tu te i ette tu in vawt hi;\n7 Taciang mihing pha ngawl te i a niin nuntakzia taw nawngkaina a thuak a thuman Lot suaktasak hi:\n8 Banghangziam cile tua a thuman pa sia amate sung ah a om lai in, amate i ngeina om ngawl nuntakzia te sia nikhat zawk ni khat mu in a zak hu in, ama thinsung thuman sia nawngkaisak hi;\n9 Topa in Ama a zakta te ze-etna sung pan in bangbang suatak tu cile, a thuman ngawl te thukhen ni ciang danpiak tu in koi tu te he hi:\n10 Ahihang ukna thunei te thusimngawl a, a thiangtho ngawl cilesa deina a zui te dan piak tu in koi tu ngeina sia thiam zaw kan uh hi. Amate sia a hangsan le amate thu bek a om nuam te hi uh a, mi minthang te siatna son tu zong a lau bua uh hi.\n11 Amate sang in a vanglian zaw le a hatzaw vantung mite nangawn Topa mai ah tabang te thusimngawl in a mawsiat ngam bua uh hi.\n12 Ahihang hi te sia, mat tu le siatsua tu in a kivawt nganhing bang lel hi uh a, amate i heak ngawl thu te thusimngawl in pau uh hi; taciang amate i siatna sung ah mangthang siat tu hi;\n13 Taciang amate in thuman ngawl na thaman sang kik tu uh hi, sun lai takpi cilesa deina vawt sia lungkimna in ngaisun uh hi. Note taw poai na vawtkhop uh ciang, amate sia niin le teak bang hi uh a, ngual theam sia nuamsa mama uh hi;\n14 Amittang uh te sia paktat mawna vawt nopna taw kidim uh a, taciang mawna pan in tawp thei ngawl hi; thin takkha ngawl te theam uh a, duhopna thinsung taw a nuntak uh hu in hamsiatna tate a hi uh hi:\n15 Lampi maan nusia uh a, a maan ngawl thaman a dei Bosor tapa Balaam i lampi zui in lampial siat zo uh hi;\n16 Ahihang ama siatna atu in tei thuak hi: a pau thei ngawl la in mihing kammal taw kamsang i mawmawtna khak hi.\n17 Hi te sia tui om ngawl tuikhuk, huipi suangval i letkeak meii bang a hihi; amate atu in a sa mama tawntung khuazing koisak hi.\n18 Banghangziam cile khialna sung ah a nungta te kung pan a suaktasa te sia, amate in a mannung ngawl thu sia uangtak in son uh a, cilesa deina le maizum nei ngawl na taw theam uh hi.\n19 Amate sia siatna i sal te hi napi, ngualdang te kiciamsak hi: banghangziam cile mihing a zo te sia mihing i topa a hihi.\n20 Topa le Ngumpa Jesus Christ heakna tungtawn in hi leitung thiantho ngawl na sung pan in a pusua zawkciang, mawna thaang sung ah a awkkik le, a khaksang a tawpna sia a kipatna sang in sia zaw hi.\n21 Banghangziam cile thutang suana lampi he a, amate kung a ki ap thupiak thiangtho pan a pialkik uh sang in, bangma a he ngawl vet in om uh hile, amate atu in phazaw hi.\n22 Ahihang, ui in ama luaksa nekik hi; ci le vok zong a thiantho zawkciang buannawng sung ah kibual kik hi, a ci a maan paunak sia sia amate tung ah theng hi.


url: =norsk bokmål Zalando Topper Topper Tall langermet Zalando Essentials langermet Essentials Tall Zalando engelsk\nEssentials Tall langermet langermet Tall Zalando Zalando Essentials Zalando Topper Topper\nTall Zalando Tall Zalando langermet Topper Zalando Essentials langermet Topper Essentials enThe currently popular novel, Drifting Emotions, authored by the novelist, Shin Michima, who Nanaka lived with, is predicted to sell over one million copies.\nnb Expresso HOSHI HOSHI Expresso kjole Fotsid Fotsid Expresso HOSHI Expresso Fotsid kjole Fotsid Expresso HOSHI kjole kjole UwBUrnAxqFDu er Tall Zalando Tall Essentials langermet langermet Zalando Topper Topper Essentials Zalando romanforfatter.\nnb Topper Tall langermet Zalando langermet Essentials Essentials Zalando Tall Zalando Topper «FORFENGELIGHET er kvikksand som fornuften synker ned i,» skrev en franskromanforfatter.\nnb Jeg er Tall Zalando Zalando Topper Topper langermet Zalando Tall Essentials Essentials langermet romanforfatter.\nen I'm a novelistEssentials Zalando Tall Essentials Topper langermet Topper Tall Zalando langermet Zalando .\nZalando Topper Essentials Topper Tall Tall langermet Zalando langermet Zalando Essentials enDrifting Emotions is the greatest work by the novelistlangermet Essentials Zalando Tall Essentials Topper Tall Zalando langermet Zalando Topper Shin Michima.\nnb langermet Topper Essentials Zalando Tall Topper Zalando langermet Tall Essentials Zalando er du enromanforfatter, Shin Michima.\nEssentials Topper Tall Tall Essentials Topper langermet langermet Zalando Zalando Zalando OpenSubtitles2018.v3\nTopper langermet Topper langermet Tall Essentials Zalando Zalando Essentials Tall Zalando OpenSubtitles2018.v3\nen langermet Zalando Zalando Essentials Essentials Tall Topper Topper Tall langermet Zalando Says he's posed, at one time or another, as a surgeon at John Hopkins as a theoretical, submolecular,high-velocity particle-research physicist on a federal grant at Harvard as a Finnish novelist who won the Nobel Prize for literature as a deposed Argentinean president who was married to a go-go dancer from Chicago...\nnb Zalando Essentials Zalando Zalando Topper langermet Tall Topper langermet Tall Essentials Som dere alle vet var Hibiki Ogie enromanforfatter som påvirket og formet alle andre forfattere.\nExpresso Jerseykjole HEBELIA HEBELIA Expresso Expresso Jerseykjole HEBELIA wnYvqzIx7a\nTall Topper Essentials Tall langermet Topper Zalando Zalando Zalando langermet Essentials\nHEBELIA HEBELIA Expresso Jerseykjole Expresso HEBELIA Jerseykjole Expresso Expresso Jerseykjole w07Idqzx0 Sommerkjole Armani Sommerkjole Armani Armani Exchange Sommerkjole Exchange Exchange Armani 46gBpfw6\nVMCELINA Vero Vero Bluser Moda Moda qT81nazSommerkjole HARMONY Sommerkjole Expresso HARMONY Expresso HARMONY Expresso qSwfF\nReader FAQSommerkjole Expresso Sommerkjole EBETH Expresso EBETH Sommerkjole EBETH Expresso Sommerkjole Expresso EBETH w0nFA4q4\nfit POSMARGUERIT Relaxed POSTYR POSTYR POSMARGUERIT jeans fit jeans Relaxed POSTYR 6avIqw Partnere\nVNECK Esprit VNECK Jumper edc Esprit by by edc Jumper HfUUxRPOSAMARYLLIS POSAMARYLLIS POSAMARYLLIS Jumper POSTYR POSAMARYLLIS POSTYR POSTYR POSAMARYLLIS POSTYR Jumper POSTYR Jumper Jumper CHxqn4


url: =Malaysia ahzong Zika Virus nupikhat tungpan ki mukhiata :: ZOMI DAILY\nposted on 1 September 2016 at 12:46 pm Lomkholna: Health, Malaysia, News, Sawltak, World\nMalaysia, Klang vengsung aom kum 58 aphakhin numei khat tungpanin Zika Virus ki mukhia cih Health Ministry in tuni in genkhia hi. Tua numeinu pen tulaitak Sungai Buloh Hospital ah akikep laitak ahihi.\nMinister Datuk Seri S. Subramaniam in agenkhiatna ah hih numeinu pen Bandar Botanic, Klang, Selangor sung aom khat ahihi ci’n genkhia hi.\nHih numeinu pen nung August 28 ni in apumpi tungah asan aphual om ahih manin, alung nuamlo in ki muangmawh simpian hi. August 30 ni ciangin noptuamlo ahih manin Private Clinic khatah kilak a, Medical Checkup kibawl hi. Hih numeinu pen Singapore gamsung ahzong abeisa hunsung in zinngei cih Travelling History om a, atanu zong Zika Virus ngahhi ci’n August 30 ni in ki ciamteh hi.\nTua ahih manin akilahna Private Clinic tezong lungnuammawh uh a, Sungai Buloh Hospital ah paisaksuak uhhi. Zanni August 31 ni in azun sitsak uh a, Urine Result a et uh ciangin Zika Virus na ngahta ci’n Health Ministry pan tuni pulakkhia uhhi.\nA tanu tawh Singapore gamsung ah aomsung un akilawhkha hiding in ki ummawh hi.\nAhi zongin hih nupinu ii alawmpa pen bangmah kilawhna omlo cih kiza hi. Leitung ah gamsiangtho mahmah khatin aminthang, akigen ahi Singapore gamsung ah thokang hangin Zika Virus kilawh ziahziah ahih mawkleh adangdang gamte ah kilawhbaih zawkanding ahih manin patauhhuai mahmah hi. ZD Sawltak #zomidaily\nPrevious: Pawlpi sungah Politics (Politics within the Church) ~ Tual Khan Suan\nNext: Migina ~ GS Pau


url: =Nungkik ding maw Mainawt ding? ~ Hau Za Cin :: ZOMI DAILY\nposted on 17 June 2015 at 10:53 am Lomkholna: Article, Hauzacin\nLaphuakpa khat in “Nungkiklo ding, nungkiklo ding” (No turning back) na ci a, khat leuleu inlah, “A sangna lam ka kahto hi, Nisim a thak ka tungto hi,” ci leuleu a, adang khat in lah, “Kalsuan un, hangtak mainawt un,” na ci kik se hi. Hicia ngaihsut pak in a phuakte kithutuak kei si e cihnop huai a, ahi zongin amau phuahna hun leh mun leh deihna en leng avekpi in a maan, a dik na himawk hi. Ei, pu ZO suan kici, Zomi teng – Nungkik ding maw mainawt ding?\nI kipatna China gam hi ci nuam tinten ihih manin i kipatna ah ciah kik ding ci leng China ah i ciahkik kul ding hi. Mainawt ni ci ding ihih leh tu laitak i tenna Kawlgam, India, Bangladesh gam teng bek ah kiphual den ding cihna hi tuanlo hi. A ban paizel ding cihna hi. I ngeina kembit ding i cih leh i kipatna ngeina i kankik kul dia, tu laitaki zat pen zangsuak ni i cih leh a thak peuhmah pomlo ding cihna hi. A thak pom khuan kingahlo cihna hi. A thak zong a hoih a om leh la ding icih leh bel tu laitak i zatte zong a hoihlo a om leh khek ding cihna hi a, ngeina kemcinglo, ngeina puahlo kici theilo ding hi. Mihing khat ama tenna mun leh gam leh kim leh pam tawh kisai in a zat ngeina, pau leh ham hong kikhek leh a minam it kei cih pah theihloh tawh kibang hi.\nAma ngeina tua hipah a, ama kampau tua hipah hi. Tua manin nungkik ding maw mainawt ding? Lah nungkiklo, lah mainawtlo, tu laitak i omna bek ah omden ding, thaam den ding, teng den ding ci leng ihi zo takpi diam; a piang thei takpi diam? Gam leh leitang a neilo minam adingin piangtheilo ding hi. Gam leh leitang nei in tua gamah ei ngeina, ei pau kem ding ci leng ahi thei hi a, tua bang a pian theih kei leh ngeina leh pau leh ham a beibei ding ahi hi. Gamthak a tung, khuadang a pem, milak ah a teengte kiangah i pau i ham i ngeina na kem den un i cih hang vut lak veihpek a bang ding hi.\nNungkik nuam takpi ding i hih leh gam nei kei hang kici theilo hi. Ko ka pianna bulpi uh China gam hi a, tua minamte hi ung ci leng (hi i kisak takpi leh) a piang ding hi a, hong kinial theihna ding om tuanlo hi. I pem zawh sawtta a, kuamah in hong thei nawnlo, khangthakte in hong tel nawnlo hikha mai ding, ahi zongin “Na pu na pate uh tawh ka pu ka pa te uh kikhawl hi” ci leng a piang thei veve ahi hi. Tua bang a pian kei ding leh mailam ah i nusiatsa i gam, i khua leh tui, i pianna mun tektek leitang na ngawn ah i ciahkik a, i tu itate a ciahkik zongin na kisaanglo maithei hi. Note kuate na hi uh hiam? Hih gam a nusia sate na hi uh hiam? hong kici lel ding hi. Nang leh kei hong thei nawnlo te kiangah i va ciahkik hang hong kithusim ding hi tuanlo kha ding hi. Ka um khol kei hi.\nPupate hun ah Khampat ah Mawngpi na suan uh a, tua mun ah kik kik ding ciin kamciam uh cih i za hi. Khangthak bangzah in tua kamciam thupi sa in i lunglut takpi hiam? Bangzah in tua kamciam tangtunsak sawm in i hanciam hiam? Bangzah in tua mun leh tua kiim ah ten kik sawm in i hanciam hiam? Hi thei leh nusiat a ut zawte i hi kha kei maw. Nungkiklo a mainawt a utzawte ihi kha kei amaw. I savun lai zong kik bangzah i om a? I savun lai a buaipih bangzah i om a?\nLeitung pen a hoihzaw a i ngaihsut lamtek ah a ki kalsuan ngengngang ahi hi. Australia te in amau gam ah mi pem dingin zol den uh a, New Zealand in zong tua bang mah. Europe gamah zong khuavotna gam te ah mihing tamlo ahih manin a pem thei a om leh deih uh hi.Canada in zong mi thak deih uh hi. A hi thei hileh tua gam ah a pem ut mi tam mahmah a, a vekpi in a ut khempeuh deihlo leuleu uh hi. Zi leh pasal zon bang phial in deihtel uh a, a hoih belte bek mah na saang nuam uh hi. A deih namte bek mah uh la ut uh a, mi khempeuh na deih khinlo uh hi. Tua a deih namte ahi dingin mite in hanciam uh hi. Ei zong tua bang hih ding a sawm ki om dinga, sum tampi a bei lawh zong ki om ding hi.\nEi gam ah ciahkik cih pen kiza zeuhzeuh napi tua sangin gamthak ah pem cih kitamzak zaw hi. England pan US pemte England ah ciahkik cih kitamzak khollo hi. Eastern europe pan western europe ah a pemte eastern europe ah ciahkik cih zong kitamzak khollo hi. Lui tui mah bangin mihing zong saklam pan khanglam manawh in kikhin zaw deuh tawh kibang hi. Tumlam pan suah lam ah a kikhin cih sangin a suahlam pan tumlama kikhin kitam zak zaw hi. Ei zong tua bang i hi hiam? Suahlam a nusia sate tumlam pan i kikkik takpi hiam? Kik takpi dingin i ki um hiam?\nI suan i khakte a kik takpi ding uh hiam? I kipatna taktak ah i kik nop leh ei hong suan i pu ipate kipatna gam China ah a kik dingte hilo ihi hiam? I kik nuam takpi diam? Tu laitaka i pau i ham i zatte i tu zawh khang 10, khang 20 zawh ciang i suan i khakte in a zanglai duam? A zat nawn kei uh leh tuni a ei tenna gam ah hong ciahkik nuam takpi ding uh hiam? China pan kipante hi hang i cih leh ei zong Chinese i hipah lel hiam? A lungngai takpi i hiam, a kilungkimsak tawm i hizaw hiam? Do we really care? Hau Za Cin, Phuitong Liim\nPrevious: Cidam lohna, “Kawngnat”\nNext: Pasian tawh gamdai ah ~ Dr. Ngul Khan Pau\nZomi te Pasian Namteel hihang thupha ngah mi nam hi


url: =Pu Chin Sian Thang’s Brief Political Biography (1961 – 2021) :: ZOMI DAILY\nposted on 1 August 2021 at 8:25 pm Lomkholna: Article, Biography, Cinsianthang\nPu Chin Sian Thang pen gamvai paunak tawh genleng Political Animal taktak hi in a khantawn in a gamvai nasepnate sut ding hileng gen zawh loh zah ahihman in Highlight tak deuh teng pulak ding hi leng:\nRangoon University, Hill Chin Students Union ah President asep laitak ahi 1961 kum June 8-12 sungin Shan Ukpite Makaihna tawh ပြည်နယ်များ ညီညွတ်ရေးအဖွဲ့ (State Unity Organization) vaihawmna ahi Taungyi Conference ah tuahun lai Chin Special Division Tang in (CNO) makai Pu Mang Tung Nung nungzui in vakah hi. Meeting hun ciang Pu Mang Tung Nung tangin Thusung hi. Tua Khawmpi bulphuhpi ahi “Mualtung mite in Union gam ei kicih hangin ah Union hilo Unitary gam kihi gige aiteh Panglong Thukimna mah bangin Union gam taktak ai kei leh Federal gam taktak lam ding kisam hi” cih ngim na hi. 1947 Constitution pen Panglong Agreement bangin puahkik ding cih Conference pan thukim uh ahih manin Drafting Committee kiphuan pah uhi. Pu Chin Sian Thang zong Drafting Commmittee ah kihel hi.\n1962 March (1) nitak in Prime Minister U Nu vaihawmna tawh အသံလွှင့်ရုံ ah kibawl Ethnic teng tawh Nitak Annek khopna ah Pu Mang Tung Nung, Pu Kham Za Kam, Pu Gin Do Lian, SB Pu Khual Za Kham, Pu Khup Za Go tawh va kihel thei uhi. Tua mun ah, President Sao Shwe Tike, Prime Minister U Nu, Sao Khun Cho cih bangin Ethnic makai tampi kihel hi. PM U Nu in nitak annek na pan in, “zingciang Taunggyi Conference Policy ahi Federal kiukna thu Parliament ah thu kisung ding hi” cih pulak hi. Tua ni pen Kawlgam Tangthu ah (အသံလွှင့်ရုံဆွေးနွေးပွဲ) cih in ki ciamteh hi. Aihang in tuani zan mah in General Ne Win makaih Kawl galkap te in, “Shan te theih Federal Policy cih tawh Gam kiphelkhap ding hi” cih paulap in Gam Ukna Buluh uhi.\n1962 in General Tun Kho Pum Baite Zangkong ah hong pai in Zogam ading Pakistan gal huhna ngah na dingin Pakistan Embassy ah tam veipi paipih in Thau huhna ngah pih hi. East Pakistan (Bangladesh) pan Thau ngah theihna General Tun Kho Pum Baite min tawh register hi in PNC ading ahi hi. Pu Chin Sian Thang in Pu SB Khual Za Kham min tawh ki register Zomi Tangko News Letter ah Editor asep lai hi-in offset om na 38th street Lower block ah General Tun Kho Pum Baite zin tungsak hi. East Pakistan pan gal huh thau te Pu Thual Zen hun dong in Zomite in ki ngah in Colonel Son Kho Pau makai in Tangval 8 tawh Thau va pua ngei uhi.\n1974 Constitution at ding cih Bo Ni Win te pawl in hong vaihawm ciangin State le Division kim ah Thusung dingin Palai te paisak tek in hilhcianna hong neihna uh Tedim ah zong 1972 in hong tung uhi. Socialist Constitution vai Kikupna hong bawl laitak un Pu Chin Sian Thang zong Tedim ah a om laitak hi. Colonel Sein Mya makaihna tawh Tedim Sangpi Hall ah kibawl hi in Pu Chin Sian Thang in, “Socialist System mah tawh gam ki uk ding na cih teitei uh leh Socialist gam veve USSR, Czech Republic, Yugoslavia, Germany gam te in zong Federal System tawh pai veve uhi” cih thusung hi. Tua ban ah\nBelpawlna bulphuh Gam hi ding\nParliament Dawl Nih hi dingin, Parliament Dawltung Dawlnuai in Thuneihna akikim kul hi. Parliament Dawltung ah MP Palai zong akikim in koih kul hi.\nCentral Government thuneihna zong ciangtan ding Limit Power kisam hi.\nResidual power a tamzaw pen Ethnic Khamtungmi te let ding cih gen khia hi. 1961 Taungkyi Conference Thukimna Policy te mah vuicing tak in mipi tung ah hilhcianna ahi hi. Tua bangin thu sungna aneih ciangin hun makai Colonel Sein Mya (1988 in singnuai lut PDF found in gamsung ah hong nusia khin) in khawl in ci ta leh khawl vet lo gensuak ahih man Mic khak sak hi. Mic akhak sak hangin zong aman dong mah hangsan tak in gen suak hi. Tua khit ciangin Constitution ading Mipi in thusung thei acih ciangin Pu Chin Sian Thang leh Khangno tampi tak in amau deih Constitution Laiphah Ne Win kumpi kiang akhak uh leh mi 50 val mat thuak uh in Kawlgam bup ah Zogam pan kimat thuak atam pen ahi hi.\nPu Chin Sian Thang le Pu Song Cin Lian pen Zangkong ah MI te gitlohna penpen mun in a minthang Yi Kyi Aing ah sawtpi tak kikoih hi. Yi Kyi Aing pen amun hoih lo lua ahih manin Asthma natna hong ngah hi. Tua pan in Insein Thongpi ah kipuak in Insein Thongpi pan in Mandalay Palace sunga Thong ah kipuak hi. Hi bangin bawlsiatna tampi athuak hangin bangmah Thukhenna om hilo in Kepcingna (Detain) nuai ah kum (2) asawt hi. Pu Chin Sian Thang, Pu Son Cin Lian, Pu Lian Uk te sawt vei kiman pen in adangte kha (3) kha (4) tawh hong suakta uhi.\n1988 Oct 24 in Zomi National Congress (ZNC) kiphuat khit December kha pawl in President sep kipan hi. 1990 kum March kha ciangin ZNC party Policy Tangkona Television leh Radio pan in Kawlpau tawh gen hi.\nChin hong kicih hangin Ko le Ko Zomi kici ung Ka Min man uh hi. Gentehna bangin tulaitak in Min man ahilo Zangkong ah Bo Sonpek Lampi kici in a Min man in Conbik hi. Tuaciangin Thantalang pen Mangkangte in Kalang Kalang cih akipan Sihzang te zong Siyin cih bangin Min manlo in hong kisam hi.\nDemocracy Kiptak Tawh ki uk ding hi\nFree Market Economic System ka deih uhi\nPanglong Sprit Lapsang ding ka deih uhi. (Note: Tua hun in Galkapte in Federal za nuam lo uh ahih man in Panglong Lungtang cih in aki zang ahi hi)\n1996 Jan 4 nitak in Daw Aung San Su Kyi tawh zong kimuh masak Ni hipah in ama kiang ah, “Daw Aung San Su Kyi aw , Kong kimuhpih nopna uh pen, na Pa lamsa innpi Belpawl gam pen , a tate tannute ginat loh na hangin nget kah in puk ding ahih manin, Hih na Pa lamsa Belpawl gam koi ci lam kik ding na hiam, Ethnic te tawh khut kilet sawmlo na hiam, cih thei nuam ung cih hong dong nuam hi ung’ cih kam Khat bek gen ziau hi. Daw Aung San Su Kyi in zong “Tulian in hong dawng thei pah kei ing in mai kha Union Day pen ka inn ah kibawl ding hi in, tua Ni ciangin hong Tangko ding hi ing” cih dawng kik hi. Tua mah bangin 1996 Feb 12 ni Union Day pen DASSK inn huang pi sung ah bawl in Ethnic Party teng zong sam in thu kikup pih hi. 1996 Independence Ni hunbawlna ah Pu Chin Sian Thang makai in Pu Do Pau, Pu Gin Kam Lian, Pu Khual Nang kihel uhi.\n1997 kum ciangin Pu Chin Sian Thang (ZNC), Naing Tun Thein (MNDF), Dr Saw Mra Aung (ALD), Khun Tun Oo (SNLD) in SLORC makai Bo Than Shwe tungah Laikhak uh in 1990 Election amanlang in Thukimpih unla Parliament zong amanlang in hong sap sak un cih Mipi theih in Tangkona hong nei uhi. Tua dungzui in Nyaung Dong lam khualzin na ah awk cipna pan Zangkonog hong tungkik Daw Aung San Su Kyi in zong Working Committee Khat phuan khia ni acihna tungtawn in NLD party Secretary U Lwin in Meeting asapna ah ZNC pan in Pu Chin Sian Thang , Pu Gin Kam Lian , Pu Vung Za Pau , SNLD party pan in Khun Tun Oo leh Sai Nyut Lwin , ALD party pan in Dr Saw Mra Aung leh U Aye Thar Aung , MNDF party pan in Nai Tun Thein le Nai Ngwe Thein va kihel thei uhi. Inntek NLD pan in zong U Tin Oo, Daw Aung San Su Kyi tawh kikupna pan Working Committee phuan ding cih thukim uhi. Working Committee ah Ethnic party (4) tangin ALD party pan U Aye Thar Aung pen Palai in kikoih in CRPP hong pian khiat ciangin Secretary sem hi.\n1998 August kha ciangin NLD Secretary U Lwin inn ah kibawl CRPP piangna meeting vai pen Galkap kumpi in thei veve ahih manin September (9) in party register nei nawnlo ZNC ALD MNDF party Makai te mat thuak in Yemon ah kep thuak uhi. SNLD le NLD party (2) pan makaite manlo ahih man in CRPP sung Divide and Rule dan in hong kikhen khapna hi cih kitel hi. Aihang in CRPP kiphuan hi cih September (15) ciangin ki Tangko veve hi. September (9) in Ethnic party (4) makai te bek mat thuak hilo in NLD party MP zong (100) val kiman hi. NLD khangno activist honkhat zong mat thuak uhi. Pu Chin Sian Thang Yemon ah aki mat sungin a Kal natna suak ahih manin Sakura zato ah ki at in hong dam hi. Tua khit ciangin Mingalardon, MI (9) te Branch ah kikem in kha sim in zan (1) ta inn ciah thei hi.\nCRPP hong Tangko uh ciangin Leitungbup gam tuamtuam leh Kawl gamsung ah Politician khempeuh in lunglut mahmah uh ahih man in Zangkong khuapi sungah Gam tuamtuam pan Embassy khempeuh bangin ZNC tawh kimuh theihna ding Appointment hong hanciam tek uh hi. Tua mah bangin Leitungbup ah Gam tuamtuam te akipan Kawlgam sungah Politician te, Mipi te in Zomi cih hong theih khiatpih masakna uh pen Biakna pawl tuamtuam ei tamna pan hilo in Zomi National Congress pan hi cih zong telcian kul hi.\nCRPP ah hong kihel ciangin MI te in, “CRPP ka thukim pih kei hi. Ka party uh zong om nawnlo hi cih na khut tawh Lai at in Sign nong kaih sak leh kumpi in kong huh ding uh hi, Kalay ah na inn Bank leiba hong loh sak ding, meter box pia ding, Zangkong ah zong Beer Pump Khat kong pia ding uhi” cih Pu Chin Sian Thang kiang ah zolna hong nei uh hi. Pu Chin Sian Thang in, “ka Party sung ah ka ki thukim sa uh hi ka khawl kei ding hi” cih adawng hi. Tua khit akipan bawlsiatna thuakna hong tam tektek pah ahih manin CRPP vai tawh ki matna a thuak (9) vei leh Kalay ah (3) vei gawm tawh (12) vei mat thuak hi.\n2010 Election ding ciangin 2008 Constitution nuai ahih na tawh ALD, NLD, SNLD, MNDF, ZNC party tengin Kitelna lut lo ding ci-in ki Boycott hi. Aihang in Boycott bek tawh thupianglo ahih manin Political Platform khat khunkul cih tel ahih manin MNDF makai Naing Ngwe Thein tawh thu kikum in Panglong Thukimna bulphuh lo tawh Kawlgam ah Gamdaihna omlo ding hi cih akipan Second Panglong Sapkik ding Tangkona nasep dan ding akikupna teng uh inn ah Yetaw vai tawh kiman Daw Aung San Su Kyi tungah asim tham in azaksak uh pen Daw Aung San Su Kyi in zong thukimna zasak kik hi.\nZangkong ah Politic naseppih Sitnite tawh kizop beh to in Naing Ngwe Thein in naseppih Partyte, Politiciante hong na kaikhawm hi. MNDF pan Naing Ngwe Thein, UDP pan Phyo Min Thein, Veteran Politicians pan Khin Maung Kyi, Shan Generation Youth pan Sai Tun Aye ZNC pan Pu Kam Lam Khup cih teng active na tawh a Thukim Politician teng in Suaikaihna ah amasa pen U Tin Oo, a nihna U Win Tin cih bangin Mi (57) in suaikai uhi. Tua Laipi pen Kalay ah ki puato in Topa’ tung Lundam koh Inn Thungetna cih paulap in 2010 Oct 24 ni-in akibawl ZNC party Kum (22) cin ni in Kalay Declaration cih Leitung kiuli thawn in ki Tangko hi.\nHome Arrest hun cing ta leh tuipek in ahawh sim Ye Taw vai tawh inn ah ki mat beh Daw Aung San Su Kyi hong suahtak khit 2010 Nov 20 ni Takhen Thein Phe (Wa Khe Ma) inn ah Khanghamte Thuphadawhna cih min paulap in akibawl hunpi sungah Zomi, Mon, Arakan, Shan party le NLD party akipan Veteran Politician te mai, pawisim mipi mai ah Pu Chin Sian Thang in Daw Aung San Su Kyi khut sungah Kalay Declaration maban vaipuak ding teng ap hi. Daw Aung San Su Kyi tung ah “Second Panglong sapkik ding na thukim mah hiam” cih adot leh “Ka thukim mah hi, aihangin Second Panglong pen ziakai lua ta in hun tawh kituak dingin 21 Century Panglong ci zaw ding hihang Kei guak in sem zolo ding ka hih manin pang khawm ding hi hang” acih leh mikim zong thukim uhi. 21 Century Panglong in 2016 kum ciangin muh theih in hong kipan thei pan himah taleh Sakhitui nek in pan leng ZNC pan hi cih mikim in tel kul hi.\n2011 Nov 30 in USA, Secretary of State, Mrs. Hillary Clinton Kawlgam hong zin lai in Daw Aung San Su Kyi inn ah CRPP makai teng tawh kimu in Mailam Kawlgam maban thu kikum uhi.\n2015 General Election ah Tedim pan in Mipi Telcing hong ngah in Kum 4 leh Kha 10 sung Parliament hong kah hi.\n2016 Dec 16 in NLD pan U Win Htein vaihawm sakna tawh Pu Kham Khan Thang, Pi San Nuam tawh vapai in Daw Aung San Su Kyi inn ah Tedim District ngetna Open Letter piak kawm in Daw Aung San Su Kyi kiang akam tawh zong gen hi. Nipidaw Sipin Avenue ah Boarder (33) Room Number (6) ah TB natna tawh a damloh sungin nat veh hongpai NLD makaite tungah zong “Tedim District mahmah ka dam lai in munuam ing” cih gen hi. 2020 Feb 19 ni Tonzang ah Daw Aung San Su Kyi hong pai lai in zong Tedim District ngetna Open Letter Laipi helicopter tung pan hong tuak phet Daw Aung San Su Kyi khut sung ah Pu Gin Kam Lian pia sak hi.\n2020 July 22 nimit tawh Chin State Government in hong khak Tedim District vai tawh kisai Lai ka ngah uhi cih President Office pan in zaksakna Lai October (9) in Pu Chin Sian Thang min tawh khak hi. Union Parliament kah kik ciang in Tedim District vai Procedure om bangin kikip sak thei ding hi taleh SAC Galkap kumpi in 2021 Feb (1) in Ukna hong buluh kik ciangin Parliament hun bei hong suak hiau hi. Zogam ah Mipi in atam zat pen Telenor Phone Company te hong tung nang in zong Pu Gin Kam Lian, Pu Kham Khan Thang tawh Sign kai uhi.\nPu Chin Sian Thang makaihna tawh Party vai khempeuh kisem ahih mah bangin Zogam khantohna Pyithawngsu Hluattaw tungkhin Kaptel Myo ngahna thu, Lampi, Sang inn, Zato, Lei, akipan na khempeuh zong Pu Chin Sian Thang theihpih vive ahi hi. Nipitaw Parliament ah mikim in zahtakna ah Federal Pu akicih tek mah bangin Zogam ading anasep na te pen Parliament Procedure ah om Aksi Laklo Laipai vive tawh ahih man in Parliament ah ding thethu loh na hangin mipi in ki tam muh khalo cih ding hi.\n2019 January 21 ni Tedim ah Daw Aung San Su Kyi hong pai lai in Pu Chin Sian Thang sign tawh ZCD in State Counsellor Daw Aung San Su Kyi tung Open Letter kipia hi. Lai sungah, “2008 Constitution puah ding cih pen a Constitution sung mah ah ki awk sa cih theihsa hi’n, 21 Century Peace Conference thukimna Union Accord ah Democracy Federal System gam cih Partyte, Kawl galkap te leh NCA-S EAO teng thukim sa hi, Pyithawngsu Hluattaw ah zong alangpang omlo MP khempeuh ki thukimsa Federal mah ahihmanin 2008 sungah Article (8) ah Sikan Pihwa daw Democracy cih pen Democracy Federal in laih kik masa leng anung sang ah 2008 Constitution puah kik na dingin ki kantan, ki puah ZO bek ding cih ZCD party upna hi”. Cih kigelh hi. Tedim pan Daw Aung San Su Kyi Nipidaw atun kik ciang in U Aung Kyi Nyunt tawh Mi (5) meeting sam in 2008 Constitution Amendment Committee pat dingin thupia hi. January 29 ni U Aung Kyi Nyunt in Pyithawngsu Hluttaw ah 2008 puah kik ding leh Article (8) puah kik ding thusung in atam zaw thukimna ah Constitution Amendment Committee Member (45) tawh ki form up na ah ZCD pan Pu Gin Kam Lian kihel hi.\nPu Chin Sian Thang in guahlak, dailak, thauvui thautang lak ah kum (33) sung hong makaih ZNC Policy (4) akipan 1961 – 2021 dong kum (60) sung Ciampello in atupna, a ngimna ahi Federal Democracy gam mitmuh in atang tung dongin Zomi Khangthak te in zong pankhop ding ahi hi. Record by: Pu Gin Kam Lian & Pu Pau Kim Tuang/ Voice of Zomi\nPrevious: Minambup ading Dahna: Pu Cin Sian Thang\nNext: Pu Thang hong nusiatna hangin Dahna pulaakna – Mangpha Pu Thang\nAfrica gamah Algerie te vanleng khat Radar pan mang cileuleu\nTun sungkhat apiang Zomite kua mah in khen keita hen\nMainawt ni ~ Dong Mung\nPhisian ding om, Phisian lohding om


url: =Pate Ni ~ Rev. Gin Khen Mang :: ZOMI DAILY\nposted on 15 June 2016 at 7:44 am Lomkholna: Article, TuunlehZua\n2 Khang tangthu 29-31 na sungah Hezekiah Kumpipa kum 29 a phak in kumpi seem a Jerusalem khua ah kum 25 sung mang hi. Khangno mahmah khat a hih hangin, kumpi hoih a hih theihna thu tawm khat en suk ding hi hang. Hih a nuai a ih gensuk teng en in, tu’n PATE in kei zong Kumpi Hezekiah in a gam sungah Pasian thu a ki theihna ding le Pasian a ki zahtaak theihna dingin, a sepnate tawh sehkak in, ih innkuan sung ciatah, innkuan pihte in Pasian thu a muh theihna ding le Pasian lamah a picin’ theihna dingin bang ih seem hiam cih ih ki ngaihsut kawm ding ka deih hi.\nGamsung mite in, Pasian hangin gual zawhna a ngahnate uh ahi zongin, thupha ngahna a dawldawl a om te a phawkkik theihna ding uh le Pasian tungah a lungdam theihna dingun pawi lianpi a hi ‘Paisan pawi’ bawl sak hi. Taanglai a Pasian teeltuamte Egypt gam a sila hihna pan, a suahtakna uh pawipi na bawl uh hi. Hih pen Pasian hong gupna thu teci panna tawh ki bang hi.\nKumpipa in, ama uk hun sung gam mite in a nungta Pasian mah hoihtak a biak ding uh deihsak a hih manin gam sunga Pasian biakna nawngkai sak thei ding dawi biakna taute suksiat phelsak sak gawp hi. Tu hun ciangin, kamsang vak kawikawi pawl khatte in dawi tampipi hawl khia thei uh hi. Ih innkuan sungah dawi biakna tau dawi-lim khawng a om pah loh hangin, Pasian na biak theihna ding hong nawng kai sak van le vaii tuamtuamte a om le tuate dawi biakna tau hi pah hi. Mi pawl khatte inn sungah lim tuamtuamte ki suang thei hi. Innteekte in a deih a suan’ uh hi in, amau inn a hih manin amau thu hi, ahi zongin tua lim le na kisuangte in Pasian upna le Pasian it-theihna ding lamah hong kalsuan pih hiam cih ngaihsut huai mah mah hi.\nMimal khat ciat in Pasian ih upna kip le\nInnkuan ciatah Pasian kithupi sak ding hi\nInnkuan ciatin Pasian thupi pen in koih thei khit ciangin, pawlpi sung nasepna mavang ding hi.\nPawlpi nasepna mavang le ih pawlpi sepkhiat ding a hong ki sawl mission nasepna zong taangzai zaw ding\nMission nasepna taangzai le ih Gam sung Pasian thu in hong tawk zo pan ding hi.\nTua dingin Innkuan sung aa PATE in mawh puak ih nei gige hi.\nPrevious: Norway gam leh minam ni taangthu\nNext: Agualzo Nuntakna ~ Thang Khan Mang


url: =Gamdang tung Zomite – 3 ~ Dr. Ngul Khan Pau :: ZOMI DAILY\nposted on 19 July 2015 at 12:17 pm Lomkholna: Article, Ngulkhanpau\n1. Tate pattahzia tawh kisai:\nGamdang tungsate lakah haksatna khat pen “tate pattakzia” tawh kisai thu hi. Zogam ah a ten lai-in, pi leh pu, innveng innpam tawh naupangte kikhawl uh ahih manin tua zah takin nu leh pate ompihna kisam denlo uh hi. Tua bek hiloin khuasung lawm leh gualte tung panin zong kampau, gamtatzia a hoih hi-in a sia hita leh sin uh hi. Gamdang a kitun ciangin innveng innpam tawh kikhawl cih bang om loin eima inn ciatah ki-om hi.\nMikangte in a tate uh satlo leh ciang tawh kisat theilo a kicih hangin amau a thu tawh na zo mahmah uh hi. Khang tampi thu leh la tawh kipattahna gam ahih manin ciang tawh sat kisam se loin a thu tawh na kikem uh hi. Tua hangin sanginn khawngah zong naupangte ukna in ciang kizang thei nawnlo hi. Pilna leh thutheihna tawh kikem uh ahih manin ciang kisapna na omlo hi.\nThe Times of India (December 1, 2012) ah India gam pan pai nupa Oslo khuapi, Norway gam ah palikte’n man cih kigelh hi. A thu pen Chandrasekar leh a zi Anupama te’n ta nih nei uh a, a tate uh sangkahsak uh hi. A ta uh Sai Sriram, kum sagih mi in a sanginn ah zunteh a, a pheituam kawtsak hi. Tua zuntehna hangin inn a tun ciangin a nu leh pate’n na taigawp uh hi. “Hih bangin zun na teh kik leh India gamah kong koih ding uh hi,” ci-in vau uh hi. Ni khat Sriram in a zunteh kik a, inn ciah ding lau lua ahih manin a sangsiate’ kiangah, “Inn ciah leng ka nu leh pate’n hong tai ding uh hi,” ci a, tua panin Palikte’n hih nupate tate kepzia amau ngeina tawh kituak lo ahih manin a tate uh laksak in inndang ah koihsak uh hi. Tua bek hi loin a nu leh pa Palikte’n man uh hi.\nZomite in i tate thu leh la picing bangin kamhilh kinei loin i deih bangin a gamtat loh uh ciangin tai leh sat i thuah thei uh hi. A thu tawh kihilh dingzia i siam nai loh manin ciangduai mah kizang tangtang lai hi. Tu’n gamdang a om naupangte thuhilhna leh lamlahna i tenna gamte mah bangin i neih kei leh ukloh keploh khang hong suak ding uh hi. A ki-uk lo khangnote in i lametna hong banglo kha ding uh hi. Hih thu tawh kisai-in i mailam lungngaihhuai mahmah hi.\n2. Nupa kalbuai tam deuhdeuh:\nGamdang ah nasepna a kidelh tangtang hangin nupa a semkhawm mi tamlo hi. Sepna kibanglote adingin hunzatkhop hun ding tawm mahmah hi. Nitak nasepna panin gimpi in inn tung ahih manun tawldam kawma itna thu kamkum cih bang hun ngah haksa hi. Mikangte’n nipi kal khat sungin amau nupa bek nitak khat bang hun zangkhawmin, thu leh la kikupna leh hun kipiakna a neih lai-un, eite’n hun i neih sunsun zi leh tate tawh kizang lo hi. Lupna tunga i lupkhop theih hangin lungsim kitello kiho thei nawnlo tampi ki-om leh kilawm hi. Upate’n, “Zawlthu kalah sial thawl” a cih uh tawh kibangin nupa kalah sialpi leh bawngpi tawh kimaisak zawhloh ding thu thawl thei hi.\nGamdang a tung innkuante a pasal nu leh pate bekin sum leh pai na lamen lo uh a, numei lamte’n zong na lamen uh hi. Sung leh pute huh loh ding cihna ahih loh hangin, nupa kikal ah zong hih hangin kitelkhialhna hong piang hi. Zogam ah zite in inn nupi hi-in sum zongin diang masa lo uh hi. Ahi zongin gamdang hong tun uh ciangin numeite’n zong sum thalawh in khasum hong nei uh hi. Tua hangin ama nu leh pate zong sumkhak ding hong baihtuam tawh kibang hi. Nupa pawlkhat in sung leh teekte a kikimin sum khak uh hi, a cimawhzaw a om leh zong kitheihsiamna tawh tamzaw khak uh hi. Inn lam sum khakzia tawh kisai-in kilungkimsak lohna hong tam deuhdeuh kha mai tawh kibang hi.\nNupa nuntakna nisim mah in thu leh la kikum tawntung i cihte’n zong haksatna tuak uh ahih leh kum tampipi kikhen nupate in haksatna tam neizaw ding uh hi. Pawlkhat bang kum tampi kimu loin a om zawh uh gam thumna ah kimu in tua kum sung mah in a zi in naupai tawh thuahkhawm uh hi. Hih thu tawh kisai in Zomi bup in ngaihsutna hoih leh ciim a om peuhpeuh kidek hetlo in iki puak, thapiak ding thupi ding hi.\n3. Zu mah kilel pen kici hi:\nZomi Association of Malaysia makaite tawh amau zumah January 2012 in ka kimuh lai un thukikupna ka nei uh hi. Amau kiangah, “Malaysia Zomite’ bangin buaisak pen hiam?” ka cih leh, “Zu in buaisak in zong kilel pen hi,” ci uh hi. Summuhna hoihzaw hong neih ciangun nidanga zusan suangbawlte’ bekin a dawntheih uh pen amau zong dawnzo uh ahih manin “tagah nawi mu” a cih bangin uang bawl gawp in kizang khial hihtuak hi. Malaysia bang Muslim gam hi in mi nautang muh in zu dawn cih a kideih lo hi. Amau zong zu dawn lo hi loin, a dawn uh hangin midang tawh kitot kiselna in na zanglozaw uh hi. Tua hangin gamdang pan a pai zukhamte in Malayte khut thuak tam hi. Amau, zukham kikem theilo thuhilhna hong nei in kingaihsun ding uh hi.\nGamdang tung khangno tampi zu hangin si a kicih loh hangin zukham manin mawtaw tuahsia, motor cycle accident, mite’n satlum, kaplum cih bang i tuak uh hi. Gamdang haksapi a tunzawh sawt loin zu leh sa hangin a hun loin sihna khawng i tuak ciangin nu leh pa inn lam a omte adingin thuak hak mahmah hi. Gamdang tung ahih manin a luang zong innlam kipuak zawh ding hi lo a, ei gam banga u leh nau in eima thu tawh misi kivui thei hilo lai hi. America gam bangah mi khat a sih ciangin dollar tul sagih panin tulsawm peuh mah a tawm penin bei hi. Nuntak ding baihzaw a sih ding baihlo hi.\nKum 13 sung (1996-2009) Guwahati Mission Compound ah ka om uh hi. Ko compound panin a kigamla lo ah zu namcin kizuak zihziah hi. Tua bangin khuapi sungah zu zuakna tampi om hi. Tua zah a tam zu zuakna a om hangin zukham a vak khatvei zong ka mu kei hi. Tua mah bangin zukham annkham a kivua kitawng zong kithei kha lo hi. Zudawn om cih a kitheihna bel zuthawl hawm tampipi ninbung ah kimu thei hi. Bang hangin mite’n zudawn uh a, kitot kiselna leh gamlumna in nei lo uh a, en zu kam nam peuh leng buaina tawh kizomin, zu zong kham phadiak hileng kilawm hi. Zu lel diak hiding ihi hiam? Bang hangin khua khat ah zukham khat om leh tua khuasung buaisak zo hiam?\nDr. Wati Aier, Oriental Theological Seminary a principal leh Naga singnuai mite kilem nading ah mapanna hangin Baptist World Alliance in pahtawina award a piakpa in, “Gam khangto ah mite’n zu a dawn uh ciangin mi buaisak kha ning ci hi leh kilawmin gamta uh a, Nagaland ah zukhamte’n mi buaisak ding zong uh hi,” ci hi. Tua hangin Nagaland leh Mizoram bangah zu kilim kham mahmah hi. Zu hangin amah leh amah kithahna, tualthahna, numei tampite sun leh zan kahna, ta tampite sangkah zawh lohna leh annlim nekzawh lohna piang hi.\n4. Sum leh pai thu ah:\nSum leh pai thu tam lo gen behlap lai ni. Gamdang tung Zomite’n zing nai 6:00 panin nitak nai 6:00 tan khawng mah nasem tangtang uh hi. Gimpi in inn tung zingsang nai 5:00 pawl mahin zingtho leh nasem dingin diang khia uh hi. Tua banga na a sep kei uh leh sumzat ding neilo ding uh hi. Pawlkhat in inn lei a kicih hangin kum sawmthum sung piak ding a kila hi. Mawtaw zong kum thum panin kum nga sung khawng piak dingin la uh a, mawtaw lei kici hi. Khasim in inn man, mawtaw man, mei leh tui man a piak uh ciangin amau zat ding leh sum khak ding tam val khollo ding hi. Gamdang tungte’n nasem tangtang uh a, innlam a omte’n gamdang pan sum leh pai lametna bek tawh i omkhak ding kidophuai mahmah hi. Ahi thei bangbang sem tangtang kawmin inn lama omte’n zong na hanciam leh nuamtuam mahmah ding hi.\nKhamtung a tenna inn zuakin Yangon khawng ah tate khaksa ne ding bekin i omsuk a hoih pen mah ahi ding hiam cih ngaihsut huai pha mahmah hi. Banghang hiam cih leh khua ah teng lai leng huan sung panin annteh lohing, singgah a kipan nek ding na omzaw ding hi. Yangon ah tuate sumbuk ah kilei tangtang pah hi. Zato vai khawngah nuamtuam cih a hih kei leh i tenna inn leh lo zuak ding ngaihsut masa in nei kei leng bang a ci tam ci ing. Gamdang tungte’n nutek patek hong vak ding mah hi. Ahi zongin inn lam ah a omlai khangno tampite’n nasep zong sawmlo, zong zonglo, sum lah zonglo, gamdang tungte’ vak ding bek lametna i neih leh hoih lam sangin siatna hizaw hi.\n“Sumngahna hi peuh leh” cih tawh sep ding kilawm kilawmlo cih nei loin i omcip ding zong lauhhuai kasa hi. Gamdang pai nading sum leitawite’n zong Topa zahtakna tawh a kilawm nasep sem ni. Mailam saupi en kawmin gamta ni. Ei adingin metna ahih hangin midangte a dingin sihna cih bang vai i sai khak loh ding thupi hi. Sum bekbek i buaipih ciangin Pasian vai tawh kithuhual theilo ding hi. Sum deih pen a sia a hih zenzen loh hangin, deihluatna leh tua bekbek ngaihsutna sia mahmah hi. Tuhun ciangin tanu leh tapate bawng leh vok zuak bangin a zuak nu leh pa om koikoi hi. Cambodia, India, Bangladesh, Pakistan gamte bangah zahmawh a zat dingin a tate zuak uh hi cih thu kiza tawntung hi. Sum deihna hangin tate nangawn a zuak nu leh pa nuntakna siahuai lua mahmah hi.\nI omna ciat ah Topa mah sam tangtang ni. I tate hang bekin ki-it, kilem innkuan suaksawm ni. Gamdang tung Zomite ading a kicih hangin, inn ngak mite adingin zong a kisam thu mah hi dingin ka tuat hi. Topa in a sim u leh naute thupha hong pia ciat hen. Rev. Dr. J.M. Ngul Khan Pau\nPrevious: Kipawlna Kamkupzia Ding ~ Hau Za Cin\nNext: Zomi te maban ah sepding leh hamphatna\nMakai picing ihcih in ~ NK Khanno\nUS gamsung khualzinna pawlkhat – 50\nHello Tedim (3) ~ Hau Za Cin\nTheihhuai thu pawl khat


url: =ASSEMBLIES OF GOD (AG) PAWLPITE’ UPNA BULPITE - Laibu Saal\nHome > Taangthu > ASSEMBLIES OF GOD (AG) PAWLPITE’ UPNA BULPITE\nASSEMBLIES OF GOD (AG) PAWLPITE’ UPNA BULPITE\nASSEMBLIES OF GOD PAWLPITE’\n1. LAI SIANGTHO:\nThuciam Lui leh Thuciam Thak in mite’ tunga Pasian’ hong kilahkhiatna hi-a, Pasian lungsim pan Kha Siangtho hu muama kigelh ahihmanin khialhna kihello, up ding leh zuih dingin a kicing Pasian’ Kammal ahi hi. (2 Tim. 3:15-17; 1The. 2:13; 2Pi. 1:21).\nA maan Pasian khat bek in ‘Ama’ thu-a om tawntung “KEIMAH” ci-in amah leh amah hong kilakkhia hi. Pa, Tapa leh Kha Siangtho-in zong hong kilak hi. Pa, Tapa leh Kha siangtho To thum Pasian khat ahi hi. (Thkn. 6:4; Is. 43:10, 11: Mat. 28:19; Lk. 3:22).\n3. JESUH KHRIH:\nTopa Jesuh Khrih in a om tawntung Pasian’ Tapa ahi hi. Lai Siangtho in;\na. Kha Siangtho tawh nungak siangtho sung pan mi bangin a suahkhiatna,\nb. Mawhna nei lo-a nuntakna,\nc. Na lamdangte a bawlna,\nd. Eite’ taang a singlamteh tunga a hong sihna,\ne. Sihna pan a pumpi mah mah a a thawhkikna,\nf. Pasian taklamah minthanna a ngahna leh\ng. A pumpi mahmahin hih leitungah minthanna leh vangletna tawh hong paikik dinga, kum 1000 uk ding ci-in hong gen hi. (Mat. 1:23; Lk. 1:31, 35: Heb. 7:6; 1Pi. 2:22; 20:38; 2Kor. 5:21; Mat. 28:6; Lk. 24:39; 1Kor. 15:3, Sawl. 1:9, 11; 2:33; Fil. 2:9, 11; Heb. 1:3; mat. 24:29, 30; Mang. 19:11-15).\nA kibawlcilin mihing in hoihin, thumanin kicing hi; banghanghiam cihleh Pasian in, “Eite’ lim leh mel sunin mi bawl ni,” ci hi. Ahih hangin mihing in ama’ teeltawmna tawh hong mawhna, pumpi sihna bek hilo, Pasian tawh kihenna ahi kha sihna zong hong thuak hi. (Pian. 1:26, 27; 2:17; 3:6; Rom. 5:12-19).\nPasian’ Tapa Jesuh Khrih sisan kibuakna sung bekah Gupna leh mihingte kihotkhiatna nading lametna om hi. Mawhna maisakna in Jesuh Khrish sisan hang bek hi. (Efe. 1:7; Heb. 9:22).\nGupkhiatna ngah nading: Kisikkikna tawh Pasian lam zuanna Topa Jesuh Khrih upna hangin Pasian hehpihna tawh Gupna kingah hi. (Lk. 24:47; Joh. 3:3; Rom. 10:13-15; Efe. 2:8, 9; Tit. 2:11; 3:5-6).\nGupkhiatna ngahlam kilatkhiatna: Kha Saingtho mahmah I lungsim sunga i kha tawh tetti hong panna pen Gupkhiatna ngahlam, sunglam kilatkhiatna ahi hi (Rom. 8:16). Pualam kilatkhiatna pen thumaanna leh siangtho taka nuntakna ahi hi. (Efe. 4:24; Tit. 2:12; 1 Joh. 3:2).\n6. PAWLPI NGEINA:\na. Tui sungah kiphumna: Lai Siangto sungah tui sunga kiphum dingin hong kisawlhi. Thu-ummi, gupna ngahsa khempeuh kiphum ding hi. Mawhna sungah Jesuh Khrih tawh sikhawma, dikna leh nuntakna thak tawh nungta dingin Jesuh Khrih tawh a thokhawm ka hi, cih mite mai-ah lahkhiatna-in tuiphumna kizang hi. (Mat. 28:19; Mk. 16:16; Sawl. 10:47, 48; Rom. 6:4).\nb. Neekhawm: Khomun leh lenggah tui zanga Topa nitak-an nekkhawmna in Topa Jesuh Khrih nuntakna I neihna lima hi hi. (2Pi. 1:4). A thuakna leh a hong sihna phawkna leh a honng pai kik nading genkholhna (1Kor. 11:26) zong hi-a, a hong paikik mateng thu-um mi khempeuh in a bawl zel dingin hong vaihkhak hi.\n7. KHA SIANGTHO SUNGA KIPHUMNA:\nI Topa Jesuh Khrih hong sawlna bangin thu-ummi khempeuh in a hong ciamsa ahi Kha Siangtho leh mei sungah kiphumna neih theih hi-a, lamet cinten ding leh zon vinven ding ahi hi. Nungzuite leh Pawlpi masate hun lai-in hih pen a neihkim uh ahi hi. Tua tawh nuntak kalsuanna leh nasep kalsuanna leh nasepna dingin vangletna hong kipia-a, tua tawh Pasian nasepna dingin Kha Siangtho letsong (thupha) te zong hong kipia hi. (Lk. 24:49; Sawl. 1:4, 8; 1 Kor. 12:1-13). Hih pen pianthak khit cianga hong piang hipanna, pianthakna tawh akibang hilo hi. (Sawl. 8:12-17; 10:44-46; 11:16; 15:7-9).\n8. KHA SIANGTHO SUNGAH KIPHUMNA A KILATKHIATNA:\nThu-um mite Kha Siangtho sungah kiphumna in Pasian Kha Siangtho hong sawlna bangin kamtuam pauna tawh hong kilang masa hi (Sawl. 2:2-4). Hih sunga kamtuam pauna leh thupha khata hong kipia kamtuam pauna (1 Kor. 12:4-10, 28) pen a dan a kibat hangin a deihna leh a zatna kilamdang hi.\nKha siangtho tawh kiphumna tungtawnin:\na. Kha Siangtho vangletna tawh lim leh nalamdangte piangin, lungdamna thu kizelsak ding hi. (Mk. 16:15-20; Sawl. 4:29-31; Heb. 2:3-4).\nb. Pasian biakna ah lungdamna leh kicinna omsak ding hi. (1Kor. 2:10-16; 12:13; 14:1-40).\nc. Thuciamthak hun Khrih pawlpi taktak ahih theih nadingin Kha Siangtho gah leh letsong (thupha) te zangin Ama’ nasepna lawhcingsak ding hi. (Gal. 5:22-26; 1Kor. 14:12; Efe. 4:11-12; Kol. 1:29).\nSianthona icih in a sia tawh kikhenkhia-a, Pasian lam belh cintenna ahi hi (Rom. 12:1-2; 1Thes. 5:23; Heb. 13:12). “Tua sianthona a om kei leh kuamah in Pasian a mu thei kei ding hi” (heb. 12:14). Thuummi in Khrih sihna ah kikhawmin, a thawh kikna ah thokhawma nungta ahihlam kithei-a, tua pum khat suahkhopna thu nisimin ciamtehin, Kha Siangtho’ uk dingin a pumpi tung nate khempeuh a piak tawntung ciangin tua sianthona hong piang thei hi. (1Pi. 1:14, 16; Rom. 6:1-11,13; Gal. 2:20; Fil. 2:12, 13; 1Pi. 1:5).\n10. PAWLPI LEH A MAWHPUAK:\nPawlpi I cihin Jesuh Khrih, Honpa leh Topa-a a sang khempeuh hi-in, Kha Siangtho tawh Pasian tenna mun ahi hi. Tua Pawlpi in Khrih sawlna bangin leitung khempeuhah Lungdamna Thu kizelsak ding a mawhpuak ahi hi. (Efe. 1:22; 23; 2:22; Heb. 12:23; 1Tim. 2:4; Mat. 28:19; Mk. 16:15).\nI Topa in Lai Siangtho banga semkhia dingin hong sama, thu 3 tawh Palwpi makaih dingin hong geelsak hi.\n(1) Leitung bupah Lungdamna Thu taangko ding (Mk. 16:15-20).\n(2) Pasian bia ding (John. 4:23, 24) leh\n(3) A tapa lim a sun mi siangthote piangsak ding (Efe. 4:11-16).\n12. CINA DAMSAKNA:\nLungdamna Thu sungah Pasian’ cina damsakna in a kitangsam thu khat ahi hi. Khrih in gimna tawlna tampi thuakin hong sihna in kha aading bek hi loin pumpi damask nadingn zong hi-a, thu-um mi khempeuh ngah theih ahi hi. (Isa. 53:4, 5; Mat. 8:16, 17; 1Pi. 2:24; Jeim 5:14-16).\n13. THUPHA LAMETNA:\nKhrih sungah a ihmusa mite thokikin, Topa hong pai dong a hinglai mite tawh kihelkhop nading hun ahi misiangthote laktohna (Rapture) in a hong tungpah thei ding Pawlpi’ Thupha lametna ahi hi. (1Thes. 4:16-17; Rom. 8:23; Tit. 2:13; 1Kor. 15:51, 52).\n14. KHRIH KUM TUL MAANNA:\nKhrih hong paikik ciangin eite lametna ahi mi siangtho laktohna om dinga, tua khit ciangin minthanna leh vangletna tawh leitungah kum tul khat maang dingin, mit-a muhin hong kumsuk ding hi (Zekh. 14:5; Mat. 24:27, 30; Mang. 1:7; 19:11-14; 20:1-6). Hih kum tul manna sungah Israel gam in hotkhiatna ngah dinga (Ezk. 37:21, 22; Zef. 3:19, 20; Rom. 11:26, 27), leitung bupah nopna om ding hi. (Isa. 11:6-9; Late 72:3-8; Mat. 4:3,4).\n15. THUKHENNA NUNUNG PEN:\nMigilo a sisate kithosak kikin, a gamtatna bangun thukhenna nunung pen thuak ding uh hi. Nuntakna laibupi sunga a min omlo peuhmah dawimangpa leh a nungzuite tawh, sahang leh kamsang zuaute tawh a tawntung gimna thuak dingin kaat leh mei lipi sungah kikhia ding hi. Tua pen nihna sihna ahi hi. (Mat. 25:46; Mk. 9:43-48; mang. 19:20; 20:11-15; 21:8).\n16. VANTHAK LEH LEITHAK:\nHih leitung beisiang dinga, Vanthak leh Leithak piang ding hi (Mang. 21:1). Vanthak leh Leithak ah Thumaanna in uk tawntung ding hi. (2Pi. 3:13).\nSource : Zomi AG.\n(Lai gualkik - Cinpu Zomi.\nBiakna Pawlpi Laibu Mimal Taangthu Taangthu\nItem Reviewed: ASSEMBLIES OF GOD (AG) PAWLPITE’ UPNA BULPITE Description: Rating: 5 Reviewed By: Cinpu Zomi


url: =Ngaihsutna thuap thum ~ Pau Khat Suan :: ZOMI DAILY\nposted on 21 October 2018 at 5:32 am Lomkholna: News, Paukhatsuan\nZomite a citawm nam i hi a, i omomna Kawlgam, India leh leitung mun le gam tuamtuam ah koikoi ah i om zong in citawm nam ( minority ) i hiden hi. Tua ahihman in i hihna, i ngaihsutna, i sepkhiatna khempeuh ah thuap thum ta a i ngaihsut leh i sepden kul hi. Hih thuap thumte zong kikhen theilo a, khatna pan nihna, nihna pan thumna ah i kah kul hi. Thuap nihna pan ki laikah theilo a, kah nailo pi thuap thumna pan ki tuaksuk theilo hi.\nThuap khatna… ei’ community level\nThuap nihna … i nampih veve ahih sam hang a level 2na, i omma i state level\nThuap thumna… i state level pualam, i omna gam (or) i tunna gam level leh a tungsiah\nThuap khatna ahi ei’ sung, kamphen kisamlo sung, i community sung ciang ah nakhempeuh hoihtak a i geel, i sep masak ding, i ki-it i ki-pumkhat masak ding kisam hi. Tua i zawh ciang thuap nihna ah kahto ding hihang.\nAkah masa, akah nunung bel omsam na veni in, ahi zong in a kah masate zong a thuap nuainung a zokhin takpi a hih ding kisam hi. Tuakhit ciang thuap thumna ah kahtoh ding hiding hi.\nTu tadih in a thuap masa zozo nai mahmah lo hihang. Banghang a hih a thuap masa, a nuainung nangawn zozo mahmah lo i hiam cih limtak ngaihsut huai mahmah hi. I lawmdangte, gtn.. Khalkhate, Luseite …etc. in thuap khatna na zo ngiingei khin uh ahihman in thuap nihna ah thahat mahmah uh a, thuap thumna sawksawk theita uh hi. Ei bel thuap khatna ah awk cihtak awk lai hihang. Bangtan vei awklai ding, cikciang zozo ding cihpen tu-a i dinmun leh i kal (pace) tawh et-in, geel hak mahmah, ngaihsut hak mahmah lai mawk hi.\nZomi aneu alian in Thuap khatna, ei’ community level i zawh mengmengna ding ngaihsut thupi in nei ni. A kisam a om leh ei le ei ki-diktangsak ( justify ) tawm pong lo-in, kipuah ding ngaihsun ni. Kal khat i suan ding sim, thuap khat i kahtoh ding sim in ei le ei kisit ki etphat masak ding thupi ding hi.\nMimal khat ciat i kim i pam peuh bansit masa mawkmawk lo in, ei le ei ciat kisit ki-en masa ni. Tuakhit ciang i kim i pam en in, i community bup aban in en ni. Tua i zawh ciang thuap nihna ah … Pau Khat Suan\nPrevious: Na theitel lecin deih ing ~ Dong Mung\nNext: Khuado Pingpong Fellowship TA President Cup nuamtak kizo\nLebanon aom US Embassy maiah Jerusalem vai hangin lungphona kinei\nThuthak tomkim ~ The Tedim Post (29 July)


url: =Kawlgam makaipi 14 kimuhna in U Thein Sein kumpi sepzawh kum 3 sung akhat veina hi :: ZOMI DAILY\nposted on 6 December 2014 at 7:28 pm Lomkholna: News, Newsletter, Zomi, ZomiTimes\n2014 October 31 ni, zing sang nai 9:30 hunin Nipidaw President Innpi Nguwashwe Hall ah Kawlgam kumpi uliante leh Kawlgam party lian 6 makaite kimuhna om a, Kawlgam tangthu sung ah U Thein Sein Democracy kumpi asep kum 3 sungin akhatveina hiin Kawlgam bup in lamdang kisa-in kilungdam mahmah hi. Kumpi ulian lam panin President U Thein Sein, Vice President Dr. Sai Mauk Kham leh U Nyan Tun, Gambup Innpi + Mipi Innpi ukpi U Shwe Mann, Minam Innpi Ukpi U Khin Mg Myint, Kawlgam galkapmangpi Sr. Gen. Min Aung Hlaing, Kiteelna Commission Chairman U Tin Aya, Galkapmangpihuh + Cin C (Army) Asst. Senior Gen. Soe Win kihel a, Party lian 6- USDP Vice Chairman U Thay Oo, NLD Chairman Daw Aung San Suu Kyi, NUP palai U Thein Tun, UNA palai U Khun Tun Oo, NBF palai U Sai Aik Pong, FDA palai U Khin Mg Shwe kihel hi.\nHih makai ulianpi 14 kimuhna ah U Thein Sein in thugenna nei masa-in adangte minute 10 ciat thugenna kipia hi. U Thein Sein in athugenna ah thu 3 gen a, tulaitak Kawlgam om zia leh Democracy kalsuanna, Kawlgam kilemna lai bawlzawhna ding leh 2015 kiteelna buaina om lo a, siangtho takin akibawlzawhna ding deihna hi ci-in gen hi. Hih thu 3te matutna dingin political force khat leh khat holim kamkup geel khopna hi. Hih hun kalhelh sungin buaina leh ngaihsut kibanglote khiamin kumpi, Innpi, Political party, minam thautawite leh galkap kihel gambup kikap khawlna (cease fire) lai bawl ding leh Political Dialogue (Gamvai Holimna) neihzawhna ding kihanciam hi. Tuni kimuh hun a kipanin kiteelna hun sungin kilemna leh gamdaihna ngahin 2015 kiteelna suakta siangtho takin neihna ding leh 2015 kiteel khit ciangin panmun ki-apna siangtho takin neih ding lam-etna hici-in gen hi.\nHih kimuhna ah U Thein Sein, Daw Aung San Suu Kyi leh U Min Aung Hlaing kilimho mahmah bilbel uh a, lamdang kisa hi. Daw Aung San Suh Kyi in U Thein Sein kumpi sepcil a kipanin amauteng tawh kimuh ding ngen den a, galkapmangpi leh President in athudon ngeilo hinapi ASEAN khawmpi – Nipidaw ah USA President Obama hong pai ding hi cih thu kigenin Media nasem Ko Pa Gyi@Aung Kyaw Naing pen galkapte in athahna thu hong om ciangin gamdangte mawhsak ding launa leh Kawlgam kikhelna om hi cih lahnopna tawh Daw Aung San Suh Kyi ngetna bangin amauteng bek hilo, Kawlgam lutang 14 tawh kimuhna anei uh hi -a, Kawlgam mipi aa dingin phattuamna om ding hi ci-in thuhoih ngaihsunte in gen hi.\nAlangkhat agente in Kawlgam tanakha kinuh pak hi-a, Kawlmang thugen Akpi in phiat nelh acih bangin gamdangte maipha zonna pak hi-a, ASEAN khawmpi veng leh galkapte in Kawllo khempeuh kaptolin media nasemte manmang lel ding uhi aci zong om hi.Daw Aung San Suu Kyi interview kineihna ah minute 10 bek hun kingah hi-in ideihzah kigen manlo hi. President in kimu kikkik ding hi hong ci ahih manin tutung lungkim huai takei leh kimuh kik theih hun ciangin deihna kigen thei veve ding hi ci-in lam-en ing ci hi. Kumpi thugenpa U Ye Htut in tutung pen kimuh patna hi-a, mailam ah kizing takin kimuhna om dinga, tutung kimuhna hangin Kawlgam mailam limci hi ci-in Press conference ah gen hi. qVoice\nPrevious: Kawl galkapte in Ko Pa Gyi thahna hangin media nasemte lungkimlo\nNext: ZIUSA Genvai Thupulakna: Nu Ning Khan Vung, Tulsa, Oklahoma\nTulai Zogam kumpisung thuthang tawh kisai vuanzi Pu Pau Lun genna\nTedim Labu vai kuppihna ~ Pa Khuppi\nSingapore inndawl 8 pan naupangno kum 5 aphapan khat kia in sipah


url: =YSBC PIANNA TEPTENA THU « Nikonghong\nHome » Sizang (Yangon) » YSBC PIANNA TEPTENA THU\nBy Upa P. Ngin Za Thang\nThu ma sa,\nSizaang minam te ii Kawlngam Khuapi ih thet thei na, thu ma sa tepte nate ih heak tek tu le tep te tu in pha ka sa hi. Ngalpi ni na hong ven ciangin, Kawlngam khuapi Rangoon khua ah,a theng ma sa phit bel sung pan in Liimkhai khua Sealmang tu Pu Thuam Tun tapa U Suang Za Pum le Khuasak Khua pan Pu Mang Lun tapa U Mang Za Thang amate ni Syavuan sin tu in Zangkung na theng phit hi ka na le, U Suang Za Pum sia kam siat na taw Car accident in hong nusia hi. U Mang Za Thang sia syavuan hong suak a, Ngalkap za topi ah Major ta tiang Pathian in hong lap sak hi. A ma te ni zawk ciang in du na, dei na pil na th am na sin tu, a hi zong Kumpi na seam tu a hi zong sum vawt te, Company nei zo te ci bang in Zangkung ih theng tek hi.Ta sia ciangin, Leitung ngei na a hi, thina, bona, ki zom a hi kom in, ki lungmang mama hi. Cina, mithi om ka le, Thu nget sak tu a vui tu Pawlpi om ngawl hi. Pawlpi om ngawl ki nei ngawl a hi kom in, Thaan phum na tu, cite theampo sia, Pawlpi dang te huu ki ngen aa, hak sat na a nanam ki thuak hi.Ta sia ciangin, Chin Trading Company. Managing Director U P Khup Za Cin le Chin Burma United Company Ltd. Managing Director U P. Ngin Za Thang kikum a, kikup na pan in, pawlpi ih nei ba le suak ngawl hi ci a mu a, ta sia ciangin, Zomi Upa te sam tawng ci in Zomi Upa te khawm tuaaa, 22.12.1958 ni in Chin Trading Company zum ah kikhawm tu hi ci a a sap bangma in, U P Khup Za Cin, U P Ngin Za Thang, U Khual Za Kham, U Gin Do Lian le U Gen Do kikhawn thei hi.Hi upa te in a nuai a bangin vaihawm a khensat na nei hi.\n(1) Pawlpi min sia Rangoon Chin Christian Association ki ci tu hi.\n(2) Biak kikhopna m un tu s ia U Naw Memorial Baptist Church ngen tu hi ci in ki thu kim hi.\nU Naw Memorial Baptist Church Pastor sia, Rev. U Aung Than hi a, U P. Khup Za Cin le U P. Ngin Za Thang haw a, a nget ciangin, thukirp pai a, 18.1.1959 ciangin biak ki khopna nei thei na tu in ki khensat hi. Zomi theampo om na a lai kihawm hi. President sia U P Khup Za Cin hi a, Secretary sia U P Ngin Za Thang hi a, Treasurer sia U Khual Za Kham a hi hi.\nTopa Pathian hong deisak na lian mama a, Kawlngam khuapi Rangoon khua ah, Pawlpi nei a, biakpiak na nei thei tu in hong siam hi. 18.1.1959 ni ciangin U Naw Memorial Baptist Church ah Zomi minpiang in na Topa Pathian tung ah lung dam ko thei hun theng ka na le, Dawimangpa na sep na hang in Kum cin ki khop ki teal na sung ah member ngawl te U Cin Sian Thang in khawm tua aa.mee pe sak a hi kom in, pan mun lui te pawl khat in zong mee nga ngawl a hi kom pawlpi ki tarn tham hi.Bang bang po a hi zong, ngak lai tawng ki ci a, hai ngawl in, Pawlpi min sia Zomi Baptist Fellowship in hong lai ciangin, ih thu ki si thei nawn ngawl zo ta hi ki ci a , Pawlpi min lui ma la ka tawng ci in vaihawm a, Rangoon Chin Christian Association faw in kalsuan tu ma in ki thukim hi. Ta sia ciang, U P. Ngin Za Thang, U P. Khup Za Cin, U C. K. Tai Kwel, U Anthony Ngun Uk, U Chan Hre, U Lun Pum, vai hawm na taw in, English Methodist Church nget na tu ki thu kim a, ki nget ciangin, hong pia pai a hi bang ma in, tuak ah nuam tak biakna ki vawt thei hi. la\nsia ciangin, U Kham Za Kam le U Cin Sian Thang in, English Methodist Church Pastor mun a lai pia a, tu a na Biakinn a zang te na ni khat ciang hong nawng kai sak tu hi ci a hong khia thong a, Pastor pa in na ki heam zaw leau te pha vak hong ci ciangin, ki heam tu khu hi ka na ci uh hi.\nTa sia ciangin, U P. Khup Za Chin, U P. Ngin Za Thang, U Lun Pum, U C.Taikwel, (former Chief Enginner Electric Power Ministry) U Anthony Ngun Uk (former Japan Ambassy Staff),U Chan Hre,(former Director T&C Ministry) U Khai Za Dal (TBCY Pastor) vaihawm a, Cushing Baptist Church nget n a tu i n ki k hen sat h i. Pastor s ia Banajee hi a, son po ciang hong pia pai hi. 7l hJuly 1968 ni in ki ngen a, hong piak pai ciangin, 28.7.1968 ni ciang, biakna vawt na tu in ki khensat pai a, 28.7.1968 ni pan, nuamtak in, biakna ki vawt thei hi.\nAG UPNA HONG PIANG LALEAU\nCushing Baptist Church pan in nuamtak in biakna ki vawt thei bek dom ngawl in, Christmas, New Year sia nuamtak ki muak thei kim lai sia, Rev Hau Lian Kham in AG biakna taw hong kalsuan pui nuam laleau thong a, ta sia ciangin pawlpi sung pan nupi pasal te sia AG sang a tai zong om pai a, Pawlpi Upa kiteal ciangin, Rev. Hau Lian Kham pawl AG sang uk teng in mee hong nga laleau a, Pawlpi sia a kitam laleau suak thong ta hi.\nTa sia ciangin, U P Ngin Za Thang lungkim ngawl mama a, Sya M. Vai Pum Laithiangtho sin sia sam a, a unau in, 2/1 U Wisara Qr. ah Pawlpi bang bang kalsuan leang pha tu ziam ci sia kikupna\nnei a, Topa Pathian in Rev Thuam Hang le Sya Pau Suan tung tawn a, a thupha hong puakna hi a, hi bang a upna a tatuam hong turn sia suak thei ngawl tu a hi ciang, bang bang a kalsuan leang pha tu ziam ci in kikum a,Sizang Pawlpi peuma, Kawlngam khuapi yangon Knua a Sizang tuiphum PawlpFsia Topa Jesu min taw ih phut ba le suak thei ngawl tu hi ci a, Sizang Tuiphum Pawlpi a kiphu na tu in khensat a, zui tu ‘Bye law’ zong vawt pai hi. ‘Joshua’ zong in kei le ka inn kuanpui te a hi le Pathian na ka seam tu hi a ci bangma ei zong ih dian kul hi ci a, 26.6.1968 ni ciang, Pawlpi phu na tu vaihawm tu in kikhopna sam tawng ki ci a, kikhop kisam hi.\nHIBANG IN LAI KI HAWM HI.\nSizang mi Yangon a om te awng, maisang ngamtat na tu, huvau kikum tu in 1.7.1978 ni in nitak nai 3 in No. 70. Mg Taulay Lt.Col. E. K .Kim Ngin inn ah nong ki ngawmtua tek na tu in kong zasak uh hi.\nP. Ngin Za Thang\n26/ 6/ 1978\nDr Vum Ko Hau, U Lun Pum, Major Son KoLian, UP. Ngin Za Thang,Lt.Col.Ngo Zam, U Ngaw Cm Pau, Sya M Vai Pum, U Ngo Ko Khai, U Kam Ko Cin, U Ngo Ko Pau, U Mang Nang, U Khup Pum,(Former Navy) Daw Cing Khup, U Ngin Do Pau..Maisang Sizang mite kalsuan na tu vaihawmna a masa phit bel sia Lt. Col. E K Kim Ngin inn ah anuai a teng hong kikhawm thei hi.\nDr Vum Ko Hau, Major Son Ko Lian, U Ngaw Cin Pau, Sya M. Vai Pum, U P. Ngin Za Thang Lt. Col E. K. Kim Ngin, U Khup Pum (Thangkai), U Mang Nang, U Thang Van Pau, Daw Cing Khup, U Vum Cm Khai(Thuklai)\nPasal Kisam a hong pai thei ngawl teng sia U Lun Pum, Lt. Col. Ngo Zam, U Ngo Ko Khai, U Kam Ko Cin, U Ngo Ko Pau, U Ngin Do Pau hi aa, U P Ngin Za Thang le Sya M. Vai Pum In a nuai a bangin thu hong sung hi. Topa Pathian hong hu na in, ei Sizang te sia Topa Pathian thupha hong pia a Pa Thuam Hang le Pa Pau Suan te Nupa kop 2 sia a thu a la zui ciil tu hong siam hi TBA sung pan thu ki si ngawl a, SRBA ki phut hi RCCA pan in thu ki si ngawl a, ki khen a, tu in thu ki si ngawl la leau a hi kom in, tuiphum Pawlpi ma len in na, Sizang mi Pawlpi, a tuam in phut leang a, khat ih pha ni ih pha zong ei ma le ei ma kal suan heu leang a Pawlpi a tuam phut leang ci khu hi Tua zawk ciang, biakna nei na tu a, Church zong, zong leang pha ki sa hi Tua a hi kom in, Biakinn huvau ih san tek pan zong tawng ih, 8.7.1978 ni in kikhawm kik tawng ci in ki khen sat hi. Ki khop ki pat na in Major Son Ko Lian thu ngen a, tawp na tu in Dr Vum Ko Hau in thungen a, innteak te na lingmaw tui hong pia hi 8.7.1978 ni in ki khop ki sam kik hi ka na le.kuama pai ngawl a, U P. Ngin Za Thang le Sya M Vai Pum pai bek hi. Ki khop na sia 15.7 1978 ni in khang khaan to hi.\nBiakinn om na pa po ki dawp ka koai aa, kimu zo ngawl lai hi. 8.7.1978 ni a kuama hong kikhop ngawl sia Sizang pasal a heap in na, inn teak te tho si a, pasal a heap zong ki tho si ahikom kuama pai ngawl ci in ki he kik hi. 15.7.1978 ni ciangin Major Son Ko Lian, U P Ngin Za Tharig Sya M. Vai Pum le U Khup Pum kikhawm hi. U P Ngin Za Thang in hibang in thu hong sung hi. Tu sung in zingsang in U Ngo Ko Khai kung kahaw a, Anglican te na mealheak a kua bang om ziam maw Biakinn huvau dawp leang ka uk ka ci hi. Tasiaciang Goodlife a, a lawmpa Mr. De’silva kung hawkhawm sia ka sonpui uh ciangin, Mr. De’silva in hi bang in son pui hi. St. Philip Church sia Kumpi te in Saang a zangh hi. Meal heak ulian a phul zo tu na nei uh le ta sia phul ta vun. Tu lai tak sia Secretary sia Bishop Andrew U Mya Han hi. U Mya Han kung haw in ngen ta vun hong ci hi Bishop U Mya Han lawm sia Rev. U Aung Khin BCC General Secretary hi. Ta sia koai phot ta vun. Ama na pai pui sak ta vun ci hi. Ta sia ciang, Major Son Ko Lian le U P Ngin Za Thang sia U Mya Han le Sya U Aung Khin taw ki si tu a, ki ap hi.Sya U Aung Khin sia Zato lum a hong tuak ciang, a zi na hong za sak aa, 24 7 1978 ni in Rev U Aung Khin mun ah haw a, St Philip huvau son pui sia Rev Aung Khin na kei ma a hun kong en tu hi ci pai hi.\nRev U Aung Khin in na U P Ngin Za Thang mun ah 17 9 1978 ni nitak nai 7 PM in U Mya Han taw ki si tu hi ci a, hong za sak hi Major, Son Ko Lian le U P Ngin Za Thang in, Dr Vum Ko Hau le U Mang Nang zong kai khawm aa, ki haw tek uh hi U Mya Han in na hongzo na pan in, 20 9 1978 ma in seau lua hong pia ta vun Biakna na vawt thei na tu in lai hong pia tu khu hi ci hi. Kumpite tung sia ih phul khop kul tu hi hong ci hi.U Mang Nang le Sya Vungh Lian in a lai vawt pai a, Dr Vum Ko Hau, Major Son Ko Lian, U P Ngin Za Thang, Sya M Vai Pum, le U Mang Nang te in a lai vawt pai a Dr Vum Ko Hau in na letmat thu hi.\nU P Ngin Za Thang in 19 9 1978 ni in a seau lua teng sia, Bishop U A Mya Han tung ap pai a, 22 7 1978 ni in hong pai kik tan ci hi Ta se bang ma in All Chin Baptist Church a tu zong in Lt Col H Ngo Zam in Anglican tetung ah seaulua khat na pia hi.\nAnglican Secretary U Mya Han mun pan in; U P Ngin Za Thang in 28 9 1978 ni in St Philip Church sia zak thei na tu in a lai hong ap hi\nU Son Ko Lian inn ah 14.11.1978 ni in a nuai a teng kikhawm a, Major Son Ko Lian, U Lun Pum, U P Ngin Za Thang; U Thawng Ko Lian, U Ngin Do Pau, U Khen Za Dal, U Hang Za Nang, U Khup Pum, U Kam Ko Cm, U Mang Khaw Thawng, U Lian Khan Cm te kikhawm a, tua sung ah, U P Ngin Za Thang in St Philip Church sia Anglican te ih zak thei na tu hong piakna hong za sak hi St Philip Biakinn sia Sizang mm hi tu a, Zomi te sia da dam in hawm kik pheang tu ki ci hi. Kumpite tung pan nga na tu a phul tu sia Major Son Ko Lian hi tu a, member sia Dr Vum Ko Hau, U Lun Pum, Sya M. Vai Pum, U P. Ngin Za Thang, U Mang Nang hitu kici hi. Lt.Col. H.Ngo Zam le Lt. Col. E. K. Kim Ngin ih Home Minister Brigadier General Sein Lwin taw ki si tu in Upa te in vai hawm aa,a ki sik na pan in,Church a hi le hong kipia kik tu hi. ‘Chapel’ a hi le hong kipia nawn ngawl tu hi ci in hong za sak hi.Tua a hi kom in nga kik thei na tu thu ki tel thiang hi.Yangon Siyin\nBaptist Church phot na tu in amasa phit bel in St.Philip Biakinn zak thei ma in, Maung Taulay Lt.Col. E.K. Kim Ngin inn pan in Sizang mite biakpiak ki khop thei.na ki pat naki nei thei hi. Inn khat pan inn khat zong na nei ka kawi hi. YSBC’pawl pi ki phuan na tu vai hawm ciang in ta sia a lung kim ngawl Sizang pasal 6 thukim ngawl hi ci a U Thawng Ko Lian na hong zasak hi. Ta sia ciangin, Sya Vai Pum hong thet kik ngak ka tawng ki ci hi.Sya M. Vai Pum a khuan pan hong thet ciang ki son sia, Daw Cing Khup taw a unau a vai hawm na tung tawn in, Yangon Siyin Baptist Church Pawlpi phpt na. tu sia 27.1.1980 ni in a nuai a bangjn, ki, thukim a, lai ki hawm hi.\nRangoon Siyin Baptist Church phuna biakna\nAhun 11: 00 – 12:00 AM\nChairman U P Ngin Za Thang\nAmun No. 70. Mg Taulay Street,\nLt. Col. E. K .Kim Ngin inn\nBiak sapna le thunger na – Chairman\nLa sakna – No 23\nThubu simna -Joshua 24:19 – 20 (Hun Uk)\nThu nget na -Dr. Vum Ko Hau\nThu zaksakna -Chairman\nSumpi apna thu ngen – U Lun Pum\nSumpi apna thu ngen -(Doxology)\nLasak na – No 156\nThu Hilhna -Saya M. Vai Pum\n(The covenant community Kiciamna sung a turn minam te)\nLasak na -No 54\nThupha piakna thu nget na -U Son Ko Lian\nSumpi khon tu -Vungh Lian le Cin Khaw Lian\nHi bangin lai kihawm hi.Ute nau te awng hi biak kikhopna ah nong ki ngawmtua tek na tu in, biakna phatak vawt thei vadiam thei tek na tu in, kong zasak hi.\nU P Ngin Za Thang\nDOAIMANGPA NASEPNA NASIA MAMA\nYSBC Pawlpi sia a tung ah tep tena bang ki phuan zo a hi hang, St. Phillip le ki pua lai, a hi kom in Pawlpi sung ah doai mangpa in a ki phot thei ngawl na tu in a na nam hong seam hi.Sizang mi nam te sia Zomi bup sung pan in, Topa Pathian in zangh a, Khuasak Baptist Church pan in, Pawlpi sia sawm le khat inn kituan sak hi. Tu in na Kawlngam bup khuapi Yangon khua ah Topa Jesu min taw Pawlpi a kiphu tu ciangin, Doaimangpa in bangza ta a ha za ci sia ki mu thei hi.Sizang Baptist Church a kiphu ngawl na tu a, Doaimangpa in,Sizang minam sung pan a min le za nei te in na a sua thei ngawl tu hong za sak aa, na se tak in Sizang mi a heap, in ki khop thei ngawl na tu in a nanam in, innteak te na hoi hi. Biak kikhop tu ni ciangin, U Thawng Ko Lian in na, Daw Cing Khup mun ah na inn ah hi bang na vawt sak le, na pasal nasep na zong nawngkai sak thei tu hi ci a na hanthawn thong ta hi. Ta sia ciangin, Daw Cing Khup sia patau a, Kam Za Lian sawl in U P Ngin Za Thang mun ah kikhop ngawl na tu in zasak hi. Ta sia ciangin, U P Ngin Za Thang zong in Insein a Sya M.Vai Pum om sia kung a thakhat pai pai a, a ni in No.70 Mg.Taulay ah paikhawm a, Daw Cing Khup sia a vak tu a kithoai sa sia, phatak thu a ki son pui ciangin, a ngaisut na kheal kik lei a, vak ngawl in, innteak nu in hong om kik hi.\nSizang minam te a tu a, Pa Thuam Hang le Pa Pau Suan tung tawn a thu pha hong piak na sia taw ki zom in, a nuai a teng in, Kawlngam khuapi, Yangon khuapi ah, 27.1.1880 ni in, Lt.Col.E.K.Kim Ngin inn No. 70 Mg.Taulay street ah Pamin, Tamin Thathiangtho min taw in, Pawlpi Yangon Siyin.Baptist Church.ci in a nuai a teng in phut hi. Hi te theampo sia ih et ciangin, Pa Thuam Hang le Pa Pau Suan tung tawn a thupha ih san.na sia kician mama hi.\nMajor Son Ko Lian Thuklai\nU P Ngin Za Thang Khuasak\nSya M Vai Pum Khuasak\nLt. Col J Suan Lian Khuasak\nU On Cin Lian Khuasak\nU Tuang Za Dal Khuasak\nSya Do Cin Pau Khuasak\nU Tin Khaw Lian Khuasak\nU Vungh Lian Khuasak\nDaw Son Za Cing Khuasak\nU Pau Thian Khai Khuasak\nU Kam Za Lian Khuasak\nU Thawng Za Cin Khuasak\nU Zam Khaw Lian Khuasak\nU Hau Khan Pau Khuasak\nU Ngin Do Pau Lophei\nU Suang Khan Thang Limkhai\nU Vum Cin Khai Thuklai\nU Vungh Kyin\nDaw Cing Khup Khuasak\nDaw Dim Khaw Man Lophei\nDaw Pau Ngiak Khuasak\nsm Neam Khaw Cing Khuasak\nsm Pau Thian Cing Khuasak\nsm Niang Khan Cing Khuasak\nsm Ngo Vung Lophei\nsm Khai Za Neam Khuasak\nSya M.Vai Pum in na Joshua 24: 19 – 20 na sia sim a hanthot na hong zangh.hLTo’pa Pathian in Kawlngam khuapi Yangon khua a Sizang Tuiphum Pawlpi hong phu sak sia Pa Thuam Hang le Pa Pau Suan tung tawn athupha ih saan na a hi hi. Israel te sia Canaan ngam a turn tu ciangin, Topa Pathian in Joshua le Caleb teal a, tua te ni ih lampui na taw ngalte zothal a, Canaan ngam nuamtak a turn thei a teang thei hi Tua ahi bang ma in ei zong, kum 100 cin nuamtak a, ih nuntak thei na tu sia, minam bup a kalsuan zawk na tu in hanciam tek tawng ci in hong hanthawn hi.Sizang Tuiphum Pawlpi a ki phu zawk ciang in, Sizang mi inn om na teng ah Nipi ni sim Biakna ki vawt a thu ki kingen hi.\nPAN MUN LEN TU KITEAL\nInsein MIT sang ah kikhop na ki vawt a, anuai abangin Panmunlen tu kiteal hi. 20.6.1980 ni hi.\nChairman/Moderator -Major Son Ko Lian\nSecrerary – U.P.NginZa Thang\nAssistant Pastor – Sya M.Vai Pum\nSumkeam -U Lian Kop Cin :\nPulpit Committee tu anuai abang kiteal hi.\nChairman – U Tin Ko Lian\nMember Do Cin Pau, Vungh Lian, Sian Khual, Pau Za Cing, Pau Thian Cing, Neam Ko Cing, Khai Cingh, Huai Khan Cing\nChairman – U Hang Khan Nang\nMember – SuanKhai, Khai Do Pau, Ciang Uap\n– St.Philip sia athu a kinga ahi hang biak piak thei ha tu ki zang thei ngawl lai a hi kom in, Biakinn sia Lewis Lampi tung Telegu Methodist Church’ sia nget tu ki thukim hi.\nUpa te in Telegu Methodist Church Pawlpi keam te taw ki si a, biakinn sia biakna zak tu a nget ciangin, Topa Pathian dei sakna lian mama a hikom in, hong ki pia pai hi. Tua hun pan kipan Sizang Pawlpi sia Pathian in hong lam-to aa, tu in Silver Jubilee Poai khaam zo bek tham ngawl Yangon khuapi lai zang Biakinn lim ci mama khat Pathian hong pia hi. Kum (25) sung Pawlpi hong lampui Sya teng le Upa teng zataak piakna in anuai a bang in kong pualaak hi.\nYSBC Pawlpi kum zui in (1980 pan 2005 ) Sya le Panmunlen teng sazian\nPastor – M. Vai Pum\nModerator – U Son Ko Lian\nVice Moderator – U Ngo Ko Khai\nSecretary – U P. Ngin Za Thang\nJ. Secretary – U Ngin Do Pau\nTreasurer – U Lian Kop Cin\nAsst. Treasurer – Daw Dim Ko Mang\nAsst. Pastor – Sya Sian Khual\nAsst. Pastor – Sya Lian Za Dal\nTreasurer – Daw Dim Ko Mang\nAsst. Treasurer – Daw Cingh Neam\nPastor (Part Time) – Rev. Cuai Sang\nModerator – U P. Ngin Za Thang\nVice Moderator – U Son Ko Lian\nSecretary – U Ngin Do Pau\nJ. Secretary – U Ngo Nang\nTreasurer – U Vum Ko Tual\nAsst. Treasurer – U Ngo Ko Pau\nPastor (Part Time) – Rev. Cuai Sang (24/3) out, Rev. S.Pau Khan En (7/7) in\nModerator – U Ngo Nang\nVice Moderator – U Son Za Thang\nJ. Secretary – U Ngo Ko Pau\nAsst. Treasurer – U Hang Do Cin\nPastor (Part Time) – Rev. S. Pau Khan En\nVice Moderator – Dr. Kam Cin Dal\nSecretary – U Ngin Pau\nJ. Secretary – U Ngo Cin Mang\nAsst. Treasurer – U Tinh Ko Lian\nVice Moderator – Maj. Lua Kyint\nSecretary – U Ngo Cin Mang\nJ. Secretary – U Ngin Pau\nAsst. Treasurer – U Lian Za Dal\nJ. Secretary – U Pome Ko Khai\nTreasurer – U Ngo Ko Pau\nAsst. Treasurer – U Ngin Pau\nModerator – U Vum Ko Tual\nSecretary – U Suak Za Nang\nTreasurer – U Mang Cin Thang\nAsst. Treasurer – U Ngo Ko Khai\nModerator – U Son Za Thang\nVice Moderator – U Ngo Cin Mang\nTreasurer – U Ngo Nang\nAsst. Pastor – Sya Lian Za Dal, Sya Vungh Lian, Sya Vum Ko tual\nSecretary – U Lian Za Dal\nJ. Secretary – U Kam Za Pau\nTreasurer – U Suak Za Nang\nAsst. Treasurer – U Ngin Do Pau\nVice Moderator – U Ngaw Cin Pau\nSecretary – U Kam Za Pau\nJ. Secretary – U A. Zam Cin Pau\nPastor – Rev. Lam Cin Thang\nAsst. Pastor – Sya Lian Za Dal, Sya Vungh Lian\nSecretary – U Ngo Ko Pau\nJ. Secretary – U A. Kam Za Pau\nTreasurer – U Pome Ko Khai\nAsst. Treasurer – U Suak Za Nang\nSecretary – U A. Zam Cin Pau\nJ. Secretary – U Lian Cin Mang\nTreasurer – U On Twel\nAsst. Treasurer – U Pome Ko Khai\nModerator – U R Lua Tint\nVice Moderator – U Ngo Nang\nVice Moderator – U Thian Khup\nAsst. Treasurer – U A. Zam Cin Pau\nJ. Secretary – U A Zam Cin Pau\nAsst. Treasurer – U Thawng Za Kyint\nModerator – U Thian Khup\nSecretary – U Pome Ko Khai\nJ. Secretary – Dr. Mang Cin Pau\nAsso. Pastor – Rev. Kip Thian Pau\nModerator – Dr. Mang Cin Pau\nVice Moderator – U Ngo Ko Pau\nSecretary – U Zo Zam Cin Pau\nJ. Secretary – U Thuam Khua Pau\nTreasurer – U Vum Kho Cin\nAsst. Treasurer – U Ngo Nang\nAsst. Treasurer – U Vum Kho Cin\nVice Moderator – Dr. Mang Cin Pau\nJ. Secretary – U Chin Ko Pau\nTreasurer – U Ngo Cin Mang\nAsso. Pastor – Rev. Vungh Lian\nChairman – U Thian Khup\nVice Chairman – U Suak Za Nang\nSecretary – Dr. Thang Za Lian\nChairman – U Suak Za Nang\nVice Chairman – U Dr. Mang Cin Pau\nAsst. Treasurer – U Ngo Cin Mang\nBy thawngno in Sizang (Yangon) on October 14, 2011 .\n← Hurricane Irene\tSolar Power Zangh Vanleang →


url: =MotorWeek reviews the Mercedes AMG-CLA - Lone Star Bavarian\nMotorWeek reviews the Mercedes AMG-CLA\nPosted on October 27, 2020 by Web Master wrote in Mercedes news. It has 0 Comment.\nMercedes S560e is cool, but there are cooler models\nNew 2021 Mercedes S-class review\nAll about the MBZ E400 Cabrio\nNew 2021 Mercedes S-class review\tRIP Larry Cole


url: =MAKAITE THEIH DING LAI SIANGTHO MUN 13 - Laibu Saal\nHome > Pasian Thu > MAKAITE THEIH DING LAI SIANGTHO MUN 13\nMAKAITE THEIH DING LAI SIANGTHO MUN 13\n"Nang tungah kong khialh lohna dingin ka lungsim sungah nangma thu ka khol hi" ci-in Late phuang pa in na gen hi. Pasian kammal pen vanglian a, I sungah I khol theih zahzah khol tek lehang i kisapna mun munah hong huh thei ding hi.\nA kul hunah tha hong piain hong hehnem ding a, lam lah i kulna munah lam hong lakin hong makaih dinghi. Tai i kulna munah zong hong tai in hong thuhilh ding hi. Manpha lua hilo hiam?\nMaikaite in Lai Siangtho theih ding kisam diak ahih manin hong huh thei ding mun tawmcik kong tel khia hi. Ahih theih leh 'thei' ciang bek hiloin lotngah sinsen mah leng manpha sem ding hi.\n1. Luka 6:31 : Note tungah a hong kibawl ding na deih bang uh midangte tungah na bawl un.\n2. Filippi 2:3 : Huaihamna lung sim leh kisialh nopna lung-sim tawh bangmah gamta kei un. Kiniamkhiat ciat un la, mi dangte thupi ngaihsut zaw un.\n3. Paunak 4:23 : Na lungsim ngaihsutnate, nuntakna nak hi a, na neihsa a manpha pen bangin na kep ding ahi hi.\n4. Paikhiatna 18:21 : Mi khem-peuh lak panin Pasian a zahtak mi, a muanhuai mi leh sumgolh a mudah mi, mi siamte na teel khia ding hi. Tua bang mite pen a tul, a za, a sawmnga, a sawmte tungah a uk dingin na koih ding hi.\n5. Late 78:72 : Amah in, lungsim thutang tawh amaute cingin, a siam mahmah a khut tawh amaute lam a lak hi.\n6. Matthai 20:26-27 : Ahi zongin note lakah tua bang hilo ding hi. Note lakah a lian ahi dingte note nasem hi ding a, note lakah a lian pen ahi dingte note sila hi ding hi.\n7. Filippi 2:4 : Note phattuamna ding bek ngaihsun kei un la, mi dangte' phattuamna ding ngaihsut sak zaw un.\n8. Matthai 5:37 : Na gen khempeuh uh hi ahih leh 'hi' ci un la, a hilo ahih leh 'hi lo' cihna tawh kicing sak un. Tua bang hilo in kiciamna kam na zat uh ciangin Dawi mangpa tawh kizomin thuman lo mi na hih lam tak uh hong kilang hi.\n9. 1 Peter 5:7 : Pasian in note hong kem ding ahih manin na lungkhamnate khempeuh uh ama kiang tunpih un.\n10. Johan 3:30 : Amah lian semsem ding a, kei ahih leh ka neu semsem ding hi.\n11. Galati 6:9 : Tua ahih manin na hoih sep ding cimtak kei ni. Lungkia loin i sep nak leh a hun ciangin thaman i ngah ding hi.\n12. Kolose 3:23 : Mite nasem bangin kingaihsun loin, Pasian nasem bangin kingaihsun un la, na sep peuhpeuh uh lungsim takpi tawh lawpin sem un.\n13. Filippi 4:13 : Khris in a hong piak vangliatna tawh hihte khempeuh a nawk zawhna ding thahatna a nei ka hi hi.\n(www.churchleader.com) @ Thu Hoih La Hoih\nLAITAI : Vol. 9. Issue 5&6. May & June 2017\nItem Reviewed: MAKAITE THEIH DING LAI SIANGTHO MUN 13 Description: Rating: 5 Reviewed By: Cinpu Zomi